Ep. 30 — Goanaa | Safuhaa\nޑާކްނައިޓް ބުނީ އޭނަ ހުންނާނީ ކަޅުކުލައިގެ ގަމީހެއްލައިގެން ކަމުގައެވެ. އޭރުން އާވާއަށް ފަސޭހައިން އޭނަ ވަކިކުރެވޭނެއެވެ. ރެސްޓޯރެންޓް ތެރެއަށް ވަނުމާއެކު އާވާގެ ނަޒަރު ހުއްޓުނީ އިސްތަށިގަނޑު ދިގުކޮށްލާފައި އިން ޒުވާނެއްގެ މޫނަށެވެ. ދެތިން ފިރިހެނުން އެ މޭޒުދޮށުގައި ތިބެފައި އާވާ ފެނުމުން ބަލަންފެށީ ނުބައި ނަޒަރަކުންނެވެ. ތަނުގައި ތިބި ބޭރުގެ ވެއިޓަރުންވެސް ތިބީ މި ޒުވާނުންދެކެ ބިރުންކަން ނޭގެއެވެ.\n"ހައި...." އާވާއާއި ދިމާލަށް އަތް އުފުލާލި ޒުވާނާ ކަޅުކުލައިގެ ގަމީހެއް ލައިގެން ހުރިތަން ފެނިފައި އާވާގެ މޭގަނޑު އަނގަޔަށް ނައީ ހަމަކިރިޔާއެވެ. ނުދަންނަ މީހުންނާއި ވާހަކަދައްކަން ހަދައިގެން މި ފުންމާލެވުނީ ކޮންފަދަ ވަޅުގަނޑެއްގެ ތެރެއަށް ހެއްޔެވެ؟ ޑާކްނައިޓަކީ އޭނަ ހީކުރިފަދަ މާތް މީހަކަށް ނުވިއެވެ. މީހަކު ކުރާ ފޮނި ޗެޓްތަކަށް ބަރޯސާވާކަށް ނުވާނެއެވެ. އެވަގުތު ޑާކްނައިޓް އޭނަގެ ފޯނަށް ގުޅަން ފެށިއެވެ. އާވާ ބަލާލިއިރު އޭނައާއި ދިމާލަށް ހައި ޖެހި ޒުވާނާ އިނީ އެކުވެރިއަކާއި ސަމާސާކޮށްފައި ހޭށެވެ. ވީއިރު މިއީ އަދި އެހެން މީހެކެވެ. އާވާ ފޯނު ނަގާފައި ޑާކްނައިޓް ހުރީ ކޮންތާކު ހެއްޔޭ އަހާލާއިރަށް މިހިރީއޭ ބުނެލީ ފަހަތުންނެވެ. އާވާ ސިހިފައި އެނބުރި ބަލާލިއިރު ދާދިގާތުގައި ހުރީ ރަފްހާން އެވެ. ދެންމެ އޮފީހުން އައިގޮތަށް އޭނަ ހުރީ ފަޓްލޫނާއި ކަޅުކުލައިގެ ގަމީހުގައެވެ.\n"އަވީ......." ރަފްހާން ހައިރާންވީކަމަށް ހެދުނެވެ. އޭނަ ކަންތައް ބޮޑުވީ އެތާ އޮތް ގޭންގް މީހުންތައް ފެނިފައެވެ. އެއީ އާއްމުކޮށް މިތަނަށް ވަދެ އުޅޭ ބަޔެއްވެސް ނޫނެވެ. އޭނަ ހުރީ އާވާއަށްވުރެ ކުރިން މިތަނަށް އަންނާށެވެ. އެކަމަކު ދިމާވި ކަމަކުން ކުޑަތަންކޮޅެއް ލަސްކޮށްލެވުނީއެވެ. އެހެން ނޫންނަމަ އާވާ އަންނައިރު އޭނަ އެތާ އިންތިޒާރުގައި އިންނާނެއެވެ.\n"އައި ކާންޓް ބިލީވް ދިސް، އޯލް އެލޯންގް އިޓް ވޯޒް ޔޫ...." އާވާގެ މޫނަށް އެތައް ކުލަތަކެއް ވެރިގެން ދިޔައެވެ.\n"ފޮގިވް މީ ބޭބީ، އަހަރެން ހުރީ ބުނަންކަމަށް...." ރަފްހާން ކުޑަކޮށް ހިނިތުންވެލިއެވެ.\n"ކޮންކަމަކާ ރެއިން މާފަށް އެދެންވީ، ނޭގުމުގައިވެސް ހުރިހާ ސިއްރެއް ކިޔާދެވުނީ އެންމެ ގާތް މީހާއަށް، އެއީ އަހަރެންގެ ނަސީބު، ލަވް ޔޫ ޑާކްނައިޓް......" އާވާ ރަފްހާންގެ އަތުގައި ހިފާލަމުން ބޭނުންވީ އަވަހަށް ގެއަށް ދާށެވެ. ޑާކްނައިޓްގެ ހަގީގަތް އެނގުމުން ހިތަށް ވީގޮތް ބަޔާންކުރަން ދަތްޗެވެ. އޭރު ގަނޑުވެފައި ހުރިވަރުން ސިކުނޑި ރަގަޅަށް މަސައްކަތްކުރަން ފެށީވެސް ތަންކޮޅެއް ފަހުންނެވެ. މަގަށް ނުކުމެފައި އާވާ ހޭންފެށިއެވެ. ދެމީހުން މިހުރިހާ ދުވަސްވާންދެން ދެއްކި ވާހަކަތައް ހަނދާންކޮށްފައި މަޖާވެގެން އުޅުނުއިރު ދެމީހުން ގެއާއި ހަމަޔަށް ދިޔައީ އަތުގުޅުވާލައިގެން ދެލޯބިވެރިން ފަދައިންނެވެ.\nމާހުޖަބީން އަށް އާވާގެ ޑައިރީ ފެނިގެން ގެއަށް ގެނެސްފައި އޮތްގޮތަށް އޭގައި އަތްނުލާ ހުރުމަށްފަހު އެންމެފަހުން އާވާގެ ހަގީގަތް ދެނެގަންނަންވެގެން އެ ޑައިރީ ކިޔާލާފައި ވަރަށް އަސަރުކުރިއެވެ. އާވާގެ ޑޮކްޓަރަކީ ނާޒްކަން އެނގިގެން ނާޒްގެ ގާތަށްގޮސް މާހުޖަބީން އޭނައާއި ވާހަކަދެއްކިއެވެ. އޭރު މާހުޖަބީންއަށް ވަނީ ނާޔާގެ ބަލިވެސް އެނގިފައެވެ. އަމިއްލަ ދެ އަންހެންދަރިންނާއި މެދު އިހުމާލުވެވުނުވަރު އެނގިފައި އެދުވަހު ނާޒް ގާތުގައި މާހުޖަބީން ވަރަށް ރުޔެވެ.\n"ނުރޮއި ޖަބީން، ވީކަމެއް ނުވާކަމަކަށް ނެހެދޭނެ، ދެންވެސް ބާކީއޮތް ދުވަސްތަކުގައި އެކުދިންނަށް ޖަބީންގެ ފަރާތުން ލޯބި ދެވުނު ވަރަކުން އެކުދިންނަށް ކިރިޔާވެސް ހެޔޮ ބަދަލެއް އަންނާނީ، އެންޑް ތޭންކްސް އަހަރެންގެ ދެކުދިން ރަގަޅަށް ބަލާބޮޑުކޮށްދިނީތީ، އެ ޝުކުރުގެ ލިސްޓްފައި ޔަގީނުންވެސް ޖަބީން ހިމެނޭ....." ނާޒް ހިނިތުންވެލިއެވެ. ނާޒްގެ ރީތި އަޅިދެލޮލަށް ބަލާލުމުން މާހުޖަބީންގެ ހިތް ހަސަދައިން ފުރުނެވެ. ނާޒްއާއި ވާދަކޮށް އަމީން އަތުލުމުގެ ޚިޔާލު ހިތުގައި ގަދަވެގަތެވެ. ދެމީހުންކުރެން އަމީންގެ ހިތުގައިވަނީ ކާކުގެ ލޯބިކަން ދެނެގަންނަން ލިބުނު ރަގަޅު ފުރުސަތެކެވެ. ނާޒްފަދައިން އޭނަވެސް އަމީންއަށް ބޭވަފާތެރިވީއެވެ. ދެމީހުންވެސް އަމީންގެ ދަރިން އެބަތިއްބެވެ. އަމީންގެ އެކަނިވެރިކަން ފިލުވާދޭން ކޮންމެވެސް ބައިވެރިޔަކަށް ބޭނުންވާނެ ކަމުގައި މާހުޖަބީންގެ ހިތް ބުނަނީއެވެ. މާހުޖަބީން އެދުވަހު ގެއަށް ދިޔަތަނާ ލިބުނީ ހިތާމަވެރި އަދި އުފާވެސް ވި ޚަބަރެކެވެ. އަންވަރުއާއިމެދު ހިންގި ޝަރީއަތުގައި އޭނަގެ މަކަރާއި ކުށް ސާބިތުވެގެން ޖަލަށް ލެވުނީއެވެ. އަމީންއަށް އޭނަގެ ފަރާތުން ލިބުނު ގެއްލުމުގެ ބަދަލުދޭންވެސް ޖެހުނެވެ. އަންވަރުއާއި މެދު ކަންތައް ވީގޮތުން މާހުޖަބީން މެންނަށް އެޕާޓްމެންޓްގައި ނުތިބެވޭނެކަންވެސް ޔަގީންވިއެވެ. އޭނަދެން ދާން އޮތީ އެންމެ ތަނެކެވެ. ކްރިމްސަންވިލާއެވެ.\nއަމީންއަށް އޭނަގެ ކޮއްކޮ ޔޫސުފް ފޮނުވި ސިޓީ އެތައް ޒަމާނެއް ވާންދެން ކަނޑާނުލާ ބޭއްވުމަށްފަހު ދާދިފަހުން އޭގައިވާ ވާހަކަތައް އެނގި ނާޒްގެ ކުށެއްނެތްކަން ސާބިތުވުމަށްފަހު އޭނަ ނާޒް ހޯދަން މަސައްކަތްކުރާތާ ދުވަސްކޮޅެއް ވެއްޖެއެވެ. ރަފްހާންގެ ގާތުގައި ވަރަށް ފަހުން މަންމަ ކުށްވެރިކޮށްފައި ވާހަކަ ދެއްކުނީތީ އަމީން ހިތާމަކުރިއެވެ. ނަމަވެސް ރަފްހާން މެންނަށް މަންމަ ހޯދަދީފައި ނޫނީ އޭނަ މަންމަގެ ކުށެއްނުވާ ކަމަކަށް ނުބުނާނެއެވެ. އެހެންނޫނީ އެދެބެންވެސް ހާދަ ދެރަވާނެއެވެ. ޔޫސުފް ނާޒް ބްލެކްމޭލް ކޮށްގެން ލޯބީގެ ކުޅިގަނޑެއް ކުޅުނީއެވެ. ޔާކިން އާވާއަށް ގޯނާކުރިފަދައިން ގޯނާކުރަމުންގޮސް އެކަންތައް އަތްނުފޯރާ ފަށަށް ދިޔައީއެވެ. ނާޒް ދެކުދިންވެސް ގުރުބާންކޮށްލާފައި ދިޔައީ ޔޫސުފް އާއިއެކު ނުގޮސްފިއްޔާ އެކުދިންވެސް މަރާލާނެކަމުގެ އިންޒާރު ދިނެވެ. ޔޫސުފް ބުނިގޮތުން އެއީ މުޅީންވެސް ނާޒްގެ ލޯބި ހޯދަން އޭނަ ދެއްކި ބިރެވެ. އޭނަ ބޭބެއާއި ކުދިންދެކެ ލޯބިނުވާތީއެއް ނޫނެވެ. އަމީންއަށް ވުރެ ކުރިން ނާޒް ކްރިމްސަންވިލާއަށް އައިސް އަމީންއަށް އުފާވެރި ހައިރާންކަމެއް ގެނެސްދިނެވެ.\n"އަހަރެން ހިޔެއްނުކުރަން ޔޫސުފް އަމީންއަށް ހަގީގަތް ހާމަކޮށް ސިޓީ ފޮނުވަފާނެކަމަށް، އަހަރެން ދައްކާ ވާހަކަ އަމީން ގަބޫލުނުކުރާނެކަމަށް ހީކުރެވުނީ، އެހެންވެ އަންނަން ނުކެރިފައި ހުރީ، ޔޫސުފް ސިޓީ ފޮނުވިކަން ކުރިން އެނގުނުނަމަ...." ނާޒްއާއި އަމީން އުނދޯލިގޭގައި ވާހަކަދައްކަން ތިބިއިރު ދެމީހުންގެ މޫނުމަތިން ފެނުނީ އުފާވެރިކަމުގެ އިންތިހާއެވެ. ރަފްހާންމެން ޓެރެސްގައި ކޮފީބޯން ތިބިއިރު އެކުދިންވެސް ތިބީ މަންމައާއި ބައްޕަގެ ގުޅުމުން ވަރަށް އުފާވެފައެވެ.\nމާހުޖަބީން ކްރިމްސަން ވިލާއަށް އައީ އެއްގޮތަކަށްވެސް އެ މަންޒަރު ފެންނާނެ ކަމަކަށް ނޫނެވެ. އަމީންއާއި ނާޒް އުނދޯލީގައި ތިބިއިރު އަމީން އިނީ ނާޒްގެ އަތުގައި ހިފަހައްޓާލައިގެންނެވެ. އަމީންގެ މޫނުމަތިން ފެންނަނީ މިއިން ޒަމާނެއްގައި ފެނިފައިނުވާފަދަ އުފާވެރި އަސަރުތަކެވެ. އެވަގުތު މާހުޖަބީން ފެންކަޅިވެގެން ދިޔައެވެ. އޭނައަށް ވުރެ ކުރިން ނާޒް ކުޅިބައި އަތުލައިފިއެވެ. އަލުން އެދޭތެރެއަށް ވަންނަން ހިތަށް އެރުވުމުގެ އެއްވެސް މާނައެއް ނެތެވެ.\n"ރަށަށް ދަމުން ސަލާމްކޮށްލަން މިއައީ...." މާހުޖަބީންގެ މޭކަޕެއްނެތް މޫނުމަތިން އެވަގުތު ފެނުނު މޮޅިވެރިކަމުގެ އަސަރުތަކުން އަމީންގެ ހިތަށްވެސް އުދަގޫތަކެއްވިއެވެ.\n"ނަންނި އަހަރެންގެ ގާތުގައި ބަހައްޓާފައިދޭ....." އަމީން އެދުނެވެ.\n"މިވަގުތު ނަންނި ވެސް ޗުއްޓީއަށް ރަށަށް ދާން ބޭނުން، ނަންނި ބޭނުމިއްޔާ މިގޭގައިވެސް ހުރުމާއިއެކު އަހަރެންގެ އެއްވެސް އިއުތިރާޒެއްނެތް، ހިތްހެޔޮކޮށްދޭތި...." މާހުޖަބީން ހިނިތުންވެލީ ގަދަކަމުންނެވެ. އަމީން މާފުދިނެވެ. މާފުދިނަސް މާހުޖަބީން އޭނައާއިމެދު ކަންތައް ކުރިގޮތް އެހާ ފަސޭހައިން ހަނދާންނައްތައެއްވެސް ނުލެވޭނެއެވެ. މާހުޖަބީން އެގެއިން ދިޔައީ ހިތާހިތުން ކަރުނަ އޮއްސަމުންނެވެ. އެއް ޒަމާނެއްގައި އޭނަގެ އާއިލާއާއި ހުރިހާ އެކުވެރިންނާއި ހުރި އެންމެ އަންހެން ދަރިފުޅު ދޫކޮށްލާފައި އައުމުން މިލިބުނީ ކޮންފަދަ ކެއްސެއްހެއްޔެވެ؟ ލިބުނު ނިއުމަތަށް ޝުކުރުވެރި ނުވުމުގެ ސަޒާއެވެ. އަނެއްކާވެސް އެމީހުންގާތަށް ދާން ޖެހުނީއެވެ. އެހެން މީހުންގެ އެހީއަށް ބޭނުންވީއެވެ.\nމާހުޖަބީން ދިޔުމުގެ ކުރިން އާވާއާއި ބައްދަލުކޮށް އާވާ ގެނެސް މޭގައި ޖައްސާލާފައި ވަރަށް އަސަރާއިއެކު ވާހަކަދެއްކިއެވެ. މަންމަގެ ކުށަށް މާފުކޮށްދިނުމަށް އެދުނުއިރު މާހުޖަބީންގެ ލޮލުގައި ކަރުނައިގެ އަސަރު ހުއްޓެވެ. މާހުޖަބީން އެދުނީ ރަފްހާންއަށް ތެދުވެރިވެގެން ހުރުމަށެވެ. އޭރުން ދެރަގޮތެއް މެދުވެރި ނުކުރައްވާނެ ކަމުގަޔާއި އުފަލާއި ހިތާމައިގެ ވަގުތުވެސް ރަފްހާންއާއި އެކުގައި ވުމަށް މާހުޖަބީން ބުނެދިނެވެ.\n"އާވާއެކޭ ނަންނިއެކޭ މަންމައަށް ތަފާތެއްނެތް، މަންމަ އޭރު ދިޔައީ ކޮންމެހެން އާވާދެކެ ލޯބިނުވާތީއެއް ނޫން، މީހަކުދެކެ ހިސާބަށްވުރެ ލޯބިވެއްޖެއްޔާ އަތުން ފައިން ގޯސްހެދޭނެ، އަމީންގެ ލޯބި ހާސިލުކުރަން ދަރިއަކު ނެތް މީހެއްކަމަށް ހެދިގެން ދޮގުހެދުނީމަ އެ ދޮގުމަތީގައި ހުންނަން ފާޑަކަށް މަޖުބޫރުވީ، އެހެންނޫނަސް އާވާގެ ބައްޕަވެސް އޭރު މަންމަދެކެ ވަރަށް ނަފްރަތުކުރޭ، ކިހިނެއް އެނގޭނީ ދޮންމަންމަގެ އާއިލާ މީހުންނަކީ އިންސާނުންގެ ސިފައިގާ ތިބި ޝައިތާނުންތަކެއް ކަން، އެކަން ކުރިން އެނގުނުނަމަ، މިބަދުނަސީބު މަންމައަށް މާފުކޮށްދޭތި، އަބަދުވެސް އާވާއާއި އެކުގައި މަންމަގެ ހެޔޮ ދުޢާވާނެ، މަޔެއްގެ ފަރާތުން ދަރިއަކަށް އެންމެ މުހިއްމު އެއްޗަކީ އެއީ، މަންމަ ކޮންމެ ތާކު ހުއްޓަސް އަބަދު އާވާއަށް ދުޢާކުރިން، އެ ދުޢާ އިޖާބަކޮށްދެއްވީތީ މާތް ﷲއަށް ޝުކުރުކުރަން....." މާހުޖަބީންގެ ވާހަކަތަކުން އާވާއަށްވެސް ރޮވުނެވެ.\n"މަންމަ މިގޭގައި އަހަންނާއިއެކު މަޑުކޮށްދީ ޕްލީޒް....." އާވާ އެދުނެވެ.\n"ނޫން ދަރިފުޅާ، އެއީ އެކަށީގެންވާކަމެއް ނޫން، މަންމަ ދުރުގައި ހުއްޓަސް އާވާ މަންމަ ބުނާގޮތަށް ހަދަނިކޮށް ދެދުނިޔޭގެ ރަހުމަތް ލައްވާނެ އިރާދަކުރެއްވިއްޔާ..." މާހުޖަބީން އާވާގެ ބޮލުގައި ބޮސްދިނެވެ. މާހުޖަބީންއަށްވެސް މިއަދު ރަގަޅު ދަރިއެއްގެ އަގު ވަޒަން ކުރެވިއްޖެއެވެ. ނާޔާއަށްވުރެވެސް އޭނައަށް ހެވީ އާވާކަން ގަބޫލުކުރެވިއްޖެއެވެ. ރަފްހާންވެސް މާހުޖަބީންއާއި ވާހަކަދެއްކީ މަންމަ އަކާއި ވާހަކަދައްކާނެ ގޮތަށް އިހުތިރާމްއާއި އެކުގައެވެ. މަންމަ ރަށުގައި ހުއްޓަސް ޗުއްޓީއެއް ލިބޭއިރަށް އާވާ ގޮވައިގެން ރަށަށް ޖައްސާލާނެ ކަމަށް ބުނުމުން މާހުޖަބީން ރަފްހާންގެ ނިތްކުރީގައި ބޮސްދިނެވެ.\nއާވާ ގަވާއިދުން ނަފްސާނީ ބޭސްތައްކައިގެން އަދި އަންހެނުންގެ ޑޮކްޓަރަށް ދައްކައިގެން އޭނަ ބުނާގޮތަށް ހަދަން ފެށުމުން ކާވެނީގެ ދިރިއުޅުން ބާއްޖަވެރިވާންފެށިއެވެ. އޭނަފަދައިން ކުޑައިރު އެހެންމީހުންގެ ގޯނާތަކާއި އުދަގޫތައް ފޯރާފައިވާ ކުދިންނަށް ކޮންމެވެސް ދުވަހަކުން އުފާވެރި ހަޔާތެއް ހޯދިދާނެއެވެ. ރަގަޅު މަގު ޚިޔާރުކުރެވިދާނެއެވެ. އާވާ މާޒީ ހަނދާން ނައްތާލާފައި ލިޔުމުގެ ރޮގުގައި ކުރިއަށް ދާން ގަސްތުކޮށްގެން ލިޔުނު ވާހަކަފޮތް "ކަރުނައިގެ ތެރެއިން" އެ ވާހަކަ ވަރަށް މަޝްހޫރުވިއެވެ. އޭގައި އުޅުނީ އޭނަފަދައިން ކުޑައިރު ހިތާމައާއި އަނިޔާވެރިކަން އިންތިހާއަށް ލިބިފައި ހުރި ނިކަމެތި އަންހެންކުއްޖެކެވެ. ކަރުނައިގެ ތެރެއިން އެކުއްޖާ ހިނިތުންވާން ކުރި މަސައްކަތާއި ހަޔާތުގެ ދަތުރެވެ.\nތާނިޔާ އަމިއްލައަށް ޔާކިންއަށް ގުޅާފައި ލޯބިވާ ވާހަކަ ބުނުމަށްފަހު އެއީ އާވާ ހިތްވަރުދީގެން ކުރުވިކަމެއްކަމަށް ތާނިޔާ ބުންޏެވެ. ޔާކިންގެ ހިތުގައި އާވާއާއިމެދު އޮތްހާ ޝަކުވާއެއް ފިލާ އާވާއަށްޓަކާ އެހިތް ލޯބިން ފުރުނެވެ. ދުނިޔޭގައި ހުރި އެންމެ ރަގަޅު ފަހަރިކަމަށް ޔާކިންއަށް ގަބޫލުކުރެވުނީ އެދުވަހުއެވެ. އާވާ އެގެއަށް އައީ އެންމެނަށް ނޭގުނަސް ރަހުމަތެއްގެ ގޮތުގައެވެ. އެންމެން ގުޅުވާ އުފާވެރި އާފަތިހަކަށް އިރުއެރީ އާވާ އެގެއަށް އައުމުންނެވެ. ޔާކިންއާއި ތާނިޔާ ގުޅެން ފުރަތަމަ ތާނިޔާގެ މަންމަ ދެކޮޅެވެ. މަންމަ ބޭނުންވީ ތާނިޔާ މުއްސަންޖަކާއި ގުޅުމެވެ. އަތުގައި އެންމެ ފައިސާ ފޮތްޗެއް ނެތްކަން އެނގިހުރެވެސް ތާނިޔާއަށް މުހިއްމުވީ ލޯތްބެވެ. ތާނިޔާއަށް އޭރު ނޭގުނީ ޔާކިން ސޮފްޓްވެއަރ އުފައްދަން މޮޅުކަމާއި އޭނައަށް ލައްކައިން ރުފިޔާ ލިބެން ފެށިކަމެވެ. ޔާކިން އޭނަގެ ބައްޕައާއި ބޭބެ ނަމޫނާއަކަށް ބަލައިގެން އެމީހުންގެ ފިޔަވަޅުމަތިން ހިނގަން ފެށިކަމެވެ. އަޔާމްވެސް ބޭނުންވަނީ އިތުރަށް ކިޔެވުމެވެ. ޒަވާޖީ ހަޔާތެއް ފަށަން އަދި މާ އަވަސްކަމުގައި އަޔާމްވަނީ ބުނެފައެވެ.\nޔާކިން އާއި ތާނިޔާގެ ކާވެނިކުރެވުމަށްފަހު އެގޭގައި ކާވެނީގެ ކުޑަ ހަފްލާއެއް އޮތެވެ. ޔާކިންއާއި ތާނިޔާ ހީވަނީ އެކަކު އަނެކަކަށްޓަކާ ހައްދަވާފައިވާހެންނެވެ. އުފާވެރިކަމުގެ ހިނިތުންވުންތަކުން އެ ރީތިމޫނުތައް އަލިވެފައިވާއިރު ދެކޭ ކޮންމެ މީހެއްގެ ތައުރީފު އޮހެމުން ދިޔައެވެ. ޔާކިން އަދި ތާނިޔާގެ އާއިލާ މީހުންނާއި އެކުވެރިންވެސް އެ އުފަލުގައި ބައިވެރިވެ އެކުދިންނަށް ހެޔޮ ދުޢާކުރިއެވެ. ނާޔާވެސް ޔާކިންގެ ޕާޓީގައި ބައިވެރިވާން އައެވެ. ޝޯލްއަޅާފައި ހުރިއިރު ނާޔާވެސް ހީވަނީ ތަފާތު އަންހެންކުއްޖެއް ހެންނެވެ. ފިރިހެނުން ފެނުނަސް ނާޔާ ފޫހިވާހެން ހީވިއެވެ. އޭނަ ފިރިހެނުންދެކެ މުޅިން ފޫހިވެފައިވާ ކަމުގަޔާއި ދުވަހަކު މީހަކާއި ރައްޓެހިނުވާނެ ކަމުގައި ބުނެލިއެވެ. ނާޔާގެ އަޒުމަކީ ކިޔަވައިގެން މޮޅު މީހަކަށްވެ އަމިއްލަ ފައި މައްޗަށް ތެދުވުމެވެ. އެހެންވެ ގިނަ ވަގުތު އޭނަ ހޭދަކުރަނީ ކިޔެވުމުގައެވެ. އާނީވެސް އެރޭ ހުރީ ވަރަށް ރީތިވެލައިގެން އައިހެވެ. ނާޔާއާއި ދެކުދިން އެކި ވާހަކަދައްކާފައި ހޭންތިބިއިރު އާނީވެސް ހީވަނީ ހަމަޖެހިލާފައި ހުރިހެންނެވެ.\nރަފްހާންއާއި އާވާ ކާންވެގެން ތަންކޮޅެއް ދުރުގައި ހުރި ގޮނޑިތަކެއްގައި ޖައްސާލިތަނާހެން އަމާރާ ގޮނޑިއެއް ދަމާލައިގެން ގާތުގައި އިށީނެވެ. އަމާރާ ފުރަތަމަވެސް ފެށި ވާހަކައަކީ އަމީން އެހުރިހާ ބެއިން އެއްކޮށްގެން ޔޫސުފް ފޮނުވި ސިޓީ ކިޔާދީފައި ނާޒްގެ ކުށެއްނެތްކަން އެންގި ވާހަކައެވެ. އޭނަވެސް ނާޒްދެކެ ވަރަށް ފޫހިވެފައި ހުރެފާ މިހާރު މާފުކޮށްފި ކަމުގައެވެ. އެއީ ޔޫސުފްގެވެސް ވަސިއްޔަތެވެ. ނާޒްއަށް އެންމެންގެ މާފު ހައްގެވެ.\n"ރަފްހާންއާއި އާވާ ގެ ދޭތެރެއަށް ވަންނަން ދެން އާނީއެއް ނޫޅޭނެ، އާނީއަށް އެނގިއްޖެ އެކަންތައް ދެން ނުވާނެކަން، މިހާރު އާނީއަށް ރަޝިއާއިން މެޑިސިން ހަދަން ފުރުސަތު ލިބިއްޖެ، ބޭބެ ބުނި ހެލްޕް ވާނަމޭ، އެހެންވެ އާނީ ފުރަން ދާ ދުވަހަކަށް ބަލަބަލާ އެހެރީ....." އަމާރާ އާނީމެންގެ ހަރަކާތްތަކަށް ބަލަން އިނދެލާފައި ފުންނޭވަޔެއް ދޫކޮށްލިއެވެ. އާނީ އަމިއްލައަށް ރަފްހާން ދޫކޮށްލިކަމުގައިވިޔަސް އަމާރާގެ ހިތަށް އަދިވެސް އުދަގޫވެއެވެ. ރަފްހާންފަދަ ރަގަޅު ފިރިޔަކު އާނީއަށް ލިބޭނެކަމާއިމެދު ޝައްކެވެ. އާއިލާތެރޭގައި އަދި ދަންނަ މީހުންގެ ދަރިންގެ ތެރޭގައިވެސް ރަފްހާން ވަރެއްނެތެވެ. އޭނައެހާ ބޮޑަށް އެކަމަށް އެދުނު ސަބަބަކީވެސް ރަފްހާންގެ ހަރުދަނާކަމާއި މާތްކަމެވެ.\nރަފްހާން އޭނަގެ ދައްތައާއި ވާހަކަދެއްކީ އިހުތިރާމްއާއި އެކުގައި ކަމުގައި ވިޔަސް ސަމާސާވެސް ކުރެއެވެ. އާވާއަށް ރަފްހާންގެ އެ މިޒާޖު ވަރަށް ކަމުދެއެވެ. އެ ޚާއްސަ ބަލާލުންތަކުން ހިތަށް ލިބޭ ފަރުވާއަކަށްވެއެވެ. އެރޭވެސް އުފާވެރި މާހައުލެއްގައި ނިމިގެން ދިޔައީއެވެ. ޔާކިންގެ ކައިވެންޏަށްފަހު މާ ދުވަސްތަކެއް ނުވެ ނާޒް އަމީންގެ އަތްބަކަށްވެގެން ކްރިމްސަން ވިލާއަށް އައުމުން އެގޭގެ ރޫހު އެތައް ގުނަ އިތުރުވިއެވެ.\nހަޔެއްކަ މަސް ފާއިތުވެގެން ދިޔައީ ވަރަށް އަވަސްކަމާއި އެކުގައެވެ. ކްރިމްސަންވިލާގައި އެންމެން އުފާ ފާގަތިކަން މަތީގައި އުޅެމުންދާއިރު އާވާ ކޮންމެ ދުވަހަކުހެން އޭނަގެ މަންމައަށް ގުޅައިގެން ވާހަކަދައްކައެވެ. މާހުޖަބީން ދޭތެރެއަކުން އާވާއަށް ހަދިޔާ ފޮނުވައެވެ. މާހުޖަބީން އުޅެނީ ރަށު މީހަކާއި އިނދެގެން އާދައިގެ ދިރިއުޅުމެކެވެ. ހާމިޒު ކުޑަ ފިހާރައެއް ހުޅުވައިގެން ހިތްފަސޭހަ ދިރިއުޅުމެއް އުޅެމުންދާއިރު ހާމިޒުގެ ދީންވެރިކަމުން މާހުޖަބީންގެ ހިތަށް ކޮންމެވެސް ވަރެއްގެ ތަސައްލީއެއް ލިބިފައިވެއެވެ. އޭރު އާނީއާއި ނާޔާވަނީ ރަޝިޔާއަށް މެޑިސިން ހަދަން ފުރާފައެވެ. ރަފްހާން އާވާ ގޮވައިގެން މާހުޖަބީންގެ ގާތަށް އެރަށަށް ދިޔައީ ޔާކިންގެ ދެމަފިރިން އެދުވަސްކޮޅު ޔޫރަޕް ދަތުރަކުގޮސްފައިވާތީ އެވެ. ރަފްހާންއާއި އާވާ ކުއްޔަށް ތަނެއް ހިފައިގެން ތިބެން އުޅުނީމަ ހާމިޒު އެކަމާއި ދެކޮޅުހެދިއެވެ. އެގޭގައި ފެންވަރު ރަގަޅު ކޮޓަރިއެއް އެބަހުރިކަމަށާއި ބޭނުން ދުވަހެއްގައި އައިސް އެގޭގައި އުޅެންވީކަމަށް ހާމިޒު ބުނެލިއެވެ. ހާމިޒުގެ ހުރި އެންމެ ފިރިހެން ދަރިފުޅު ކެންސަރު ބަލީގެ ޝިކާރައަކަށްވެ މަރުވެފައިވަނީ މީގެ ދޮޅު އަހަރެއްހާ ދުވަސްކުރިންނެވެ. ރަފްހާން ފެނުމުން އެ ކިޔަމަންތެރި ދަރިފުޅު މަތިން ހަނދާންވާކަމަށް ހާމިޒު ވަނީ ބުނެފައެވެ.\nރަފްހާންއާއި އާވާ ހަވީރުގެ ވަގުތުތައް މޫދުގައި ހޭދަކުރުމަށްފަހު އައިއިރު މާހުޖަބީން ހުރީ ފަރުމަސް ފިހެލާފައި ނިކަން މީރުކޮށް ކާން ތައްޔާރުކޮށްފައެވެ. ރަފްހާންއަށް ފަރުމަސް މީރުކަން އެނގޭތީ ހުރިހާ ގަޑިއެއްގައި މާހުޖަބީން މަސްފިހެދެއެވެ. ދެކުދިން އެކީގައި ކައިގެން ޖޯލީގައި ވައި ޖައްސާލަން ތިބިއިރު ރަފްހާން ދެއްކީ ރާއްޖެތެރެ ހިތްފަސޭހަކަމުގެ ވާހަކައެވެ. ހިމޭން މާހައުލަކަށްވީމަ ބޮލަށް ފަސޭހަ ކަމަށެވެ. މިރަށް މާ އިޝްގީ ކަމުގައެވެ. ދޭތެރެއަކުން ރަފްހާން އާވާއާއި ކޮންމެވެސް ކަހަލަ ސަމާސާއެއްކޮށްލައެވެ. އާވާއަށްވެސް ރަފްހާންގެ ގައިގާ އަތްނުލާ އިރުކޮޅަކަށްވެސް އިނދެވޭކަމަކަށް ނުވެއެވެ. އެކަކުގެ އަނެކަކުގެ ފަށުވި އިސްތަށިގަނޑާއި ކުޅެލުން ނޫނީ އަތުގައި ހިފާލުންފަދަ ކޮންމެވެސް ކަމެއް ކުރެވުމުން ހިތަށް ހާދަ އުފަލެއް ލިބެއެވެ. ދެޒުވާނުން އެކީގައި ގެއަށް ވަންއިރު ޚަބަރު ބަލާލަން ހާމިޒުގެ ދެމަފިރިން ތިބިތަން ފެނުނެވެ. ސަމްރާން ކިޔާ މީހަކު ޑްރަގް ވިޔަފާރިކުރުމުގެ ތުހުމަތުގައި އުމުރަށް ޖަލަށްލީ ޚަބަރުކިޔަމުން ދިޔައިރު އާވާގެ މޫނަށް ވީގޮތަކުން ރަފްހާންވެސް ޓީވީއިން ދެއްކި މީހާގެ މޫނަށް ރަގަޅަށް ބަލާލިއެވެ. ތިރީހަކަށް އަހަރުގެ އިސްކޮޅުން ދިގު ބިޔަ ފިރިހެނެކެވެ. އާވާ ރަފްހާންގެ އަތުގައި ހިފާ ބާރުކޮށްލިގޮތުން އާވާ ހާސްވީވަރު ރަފްހާންއަށް އެނގުނެވެ.\n"އެއީ ދޯ ސާމީއަކީ....." ކޮޓަރިއަށްވަދެ ދޮރު ލައްޕާލަމުން ރަފްހާން އަހާލިއެވެ. އާވާ ބޯޖަހާލިއެވެ. ވަޔާއިއެކު ފުރާޅާއި ކުޑަދޮރުތައް ތެޅިލީ ވިއްސާރަގަދަކުރާކަމުގެ އިންޒާރެއްގެ ގޮތުންނެވެ.\n"ހީކާންޓް ޑޫ އެނީތިން ނައު މަގޭ ފުރާނަޔާ، އޭނަ އަބަދަށްޓަކާ ކުޑަގޮޅީގައި އިންނާނީ، ދުވަހަކު ދެން އޭނައަށް އަހަރެންގެ ގާލްއަށް ގޯނާ ނުކުރެވޭނެ........" ރަފްހާން އާވާގެ މޫނުގައި ދެއަތުން ހިފަހައްޓާލިއެވެ. އާވާގެ ކޮނޑަށްވުރެ ތިރިއަށް އޮތް ފަށުވި އިސްތަށިކޮޅު ވޫލްކޮޅަކުން އައްސާލަދިނުމުން ވަކިން އަންހެންވަންތައެވެ. އެދޮން މޫނުމަތީގައި ކުރިން ނުހުންނަ ލަދުވެތިކަމެއްވެސް ވިއެވެ. ގަދަ ވަޔާއިއެކު ވާރޭ ބޯކޮށްލިއިރު ރަފްހާންއާއި އާވާ ވެސް ހީފިލުވާލަން ބެޑްޝީޓް ދަށަށް ވަދެއްޖެއެވެ. ތަނަށް ވެރިވެފައިވާ ފަނޑު އަލީގެ ތެރޭގައި ވާހަކަދައްކާލަން ތިބިއިރު ރަފްހާންގެ ކުދި ގޯނާތަކުން އާވާގެ ހަށިގަނޑުގައި ހީވީ އަލިފާން ރޯކޮށްލިހެންނެވެ. ބުނަން ނޭގޭފަދަ ފޮނި ފޮނި އިހުސާސްތަކެކެވެ. ކާވެނީގެ ހަޔާތަށް އެތައް މަސްތަކެއް ވީފަހުން މިރޭ ފުރަތަމަ ފަހަރަށް އާވާއަށް ކާވެނީގެ ހުރިހާ އުފާތަކާއި ފޮނި މީރުކަމެއް ހާސިލުވެއްޖެއެވެ. ލޯބިވާ ފިރިމީހާގެ އިންތިހާ ލޯބީގެ ސަބަބުން އެކަށީގެންނުވާ ކަމެއް އެކަށީގެންވާ ކަމަކަށް ބަދަލުކޮށްލަދީފިއެވެ. އެތައް ދުވަހެއްގެ މަސައްކަތުން އޭނައަށް ދިމާވެފައިވާ ހާލަތުން އަރައިގަނެވުނީއެވެ. ސާމީގެ ގޯނާތަކުން ހަޔާތަށް ކުރިމަތިވި ބަނަ ވިލާގަނޑު ނަގާ އަލިވިލިއްޖެއެވެ. އާވާއަށް މިރޭ ލިބުނު ވަރުގެ މަތިވެރި އުފަލެއް ހިތްހަމަޖެހުމެއް މިވީހާތަނަށް ލިބިފައެއްނެތެވެ.\nއެހެން ނުވާނީ ކީއްހެއްޔެވެ؟ އާވާ ހުރީ އުއްމީދު ކަނޑާލާ ހިސާބުގައެވެ. ދުވަހަކުވެސް އެކަމުން އަރައިނުގަނެވޭނެ ކަމަށް ހީކުރިއެވެ. އަބަދަށްޓަކާ އެވޭނުގައި އުޅެން ޖެހޭނެކަމަށް އޭނަ ހީކުރިއެވެ. ނަމަވެސް ކޮންމެކަމަކަށްވެސް ވަގުތެއް ކަނޑައަޅުއްވާފައިވެއެވެ. އޭނަގެ ވޭނާއި ކެކުޅުމަށްވެސް ނިމުމެއް އައީއެވެ.\nއެ ފިނިފިނި ރޭ ނިދާކަށްވެސް ރަފްހާންއާއި އާވާ ބޭނުމެއްނުވިއެވެ. ވާރޭގެ މިއުޒިކް އަޑުއަހަން ތިބެ ސިއްރު ވާހަކަތަކެއްގައި ތިބެފައި އެކޮޓަރީގައި ހުންނަ ބިލިގާގައި ފެންވެރިއެވެ. ފަތިސް ނަމާދުކޮށްލައިގެން އައިގޮތަށް ރަފްހާން އާވާގެ އުނގުގައި ބޯއަޅާލައިގެން އޮތްއިރު އާވާ ރަފްހާންގެ އިސްތަށިގަނޑާއި ކުޅެމުންދިޔައެވެ.\n"ހާދަ އުފާވެއްޖެ، ހަޔާތުގެ އެހެން ޗެޕްޓަރެއް ފެށުނީ، ހިޔެއްނުކުރަން ދުވަހަކު އެކަން ވާނެކަމަކަށް، އެ ފިއަރ އެހާވެސް ވަރުގަދަ......." ރަފްހާންގެ ފުންދެލޮލުން ބަލައިލިގޮތަކުން އާވާގެ ހިތް ގެނބޭވަރުވިއެވެ.\n"އެނގޭތަ؟ ކުރިންވެސް އަހަންނަށް ހިތްހަމަޖެހުން ލިބޭ، މިރޭ އެއުފާތައް އެންމެ މައްޗަށް ދިޔައީ، ތެންކިއު ބޭބީ ހިތްވަރުކުރީމަ، ދެން އޮތީ ލޯބީގެ ގޯނާތައް ކުރަންވީ ދުވަސްތައް......" ރަފްހާން ގެ ރީތި ހިނިތުންވުމާއި އެ އަސަރުގަދަ ބަލާލުން އާވާގެ ހިތަށް ބަޔާންކުރަން ދަތި ހިތްހަމަޖެހުމެއް ގެނެސްދިނެވެ.\n"އޮފްކޯސް ރެއިން، ބޭނުންވަރަކަށް ހަމަ ގޯނާކުރަންވީ، ދުނިޔެއިން އެންމެ ލޯބިވާ މީހާ ކުރާ ކޮންމެކަމެއް ދެކެވެސް ލައިކްވެވޭނެ، މިހާރު ފީލްވަނީ ދުނިޔޭގައި ހުރި އެންމެ ލަކީ އަންހެންކުއްޖާގެ ގޮތުގައި، އައި ލަވް ޔޫ.. ލަވް ޔޫ މޯރ ދޭން ލައިފް......" އާވާ ރަފްހާންގެ މޫނުގައި ފިރުމާލިއިރު އާވާގެ ދެލޮލުން ފެނުނީ އިންތިހާދަރަޖައިގެ ލޯތްބާއި އުފާވެރިކަމެވެ.\n"ލަވް ޔޫ ޓޫ ބޭބީ، އަހަރެން މިވާ ލޯބި ބުނެދޭންވެސް ދަތި، އަހަރެންގެ ހިތުގެ ހުރިހާ އުފަލަކީ ހަމަޖެހުމަކީ ތިއީ، މި އިހުސާސްތައް ބުނެދޭން ޕޮއެޓަކަށް ވެވުނުނަމަ......" ރަފްހާން އާވާ ގާތަށް ދަމާލުމުން ދެމޫނު ޖެހުނެވެ. ސަމާސާކުރުމާއި ލޯބީގެ ވާހަކަތައް ދެއްކުމުގައި ތިބެވުނުއިރެއްވެސް ނޭގެއެވެ. ހީނުކުރާފަދަ ގޮތަކަށް އާވާއަށް އޭނަ އެންމެ އެދޭފަދަ ބައިވެރިޔާ ހާސިލުވެ މަންޒިލަށް ފޯރައިފިއެވެ. ހުވަފެންތައް ފުރިހަމަވެއްޖެއެވެ. މާޒީގެ އަނދިރިކަމުގެ ތެރެއިން ނުކުމެ އުފާވެރި އަންހެންކުއްޖަކަށް ވުމުގެ ހުރިހާ ޝުކުރެއް ހައްގުވަނީ ހެއްދެވި ފަރާތަށެވެ. އެފަރާތަށް ދުޢާކުރުމާއި ލޯބިވާ ފަރާތްތަކުގެ އެހީތެރިކަމާއިއެކު މިއޮތީ ކާމިޔާބުވެފައެވެ. އޭނަފަދަ ކޮންމެ އަންހެންކުއްޖަކަށް އިބުރަތެއް ހާސިލުވުމަށް އާވާ އެދެއެވެ. ގޯނާކުރެވުނަސް އަމިއްލަ ހަޔާތް ފުނޑުފުނޑުކޮށް ނުލާ ހިތްވަރާއިއެކު ކުރިއަށް ފިޔަވަޅު އަޅާށެވެ.


Magumathin Hingaafai Dhiya2Jinni Fenigen Ethah Baehgge Meygandu Athah - Vaguthu\nމަގުމަތިން ހިނގާފައި ދިޔަ ދެ ޖިންނި ފެނިގެން އެތައް ބައެއްގެ މޭގަނޑު އަތަށް\n2 އަހަރު ކުރިން ( ޖޫން 28, 2018 )\nއެރެއަކީ އިންޑިއާގެ ވިޖަޔަވަދާ މަގުމަތި ވަރަށް ބާރު ބޮޑު ރެއެކެވެ. އެރޭ އެތައް ބައެއްގެ ހިތައް ބިރުވެރިކަން ގެނެސްދިނީ މަގުމަތިން ހިނގާފައި ދިޔަ ދެ ޖިންނިއެއް ފެނިގެންނެވެ.\nއެރޭ މަގުމަތިން އެތައް ބަޔަކު ހިނގާފައިދަނިކޮށް ކުއްލިއަކަށް އެ މީހުންގެ ލޮލުގައި އަޅައިގަތީ ހުދުކުލައިގެ ދެ ޖިންނިއެވެ. އެއީ އަންހެން ދެ ޖިންނިއެވެ. އެ ޖިންސިތައް ހުއްޓިގެން ހުރީ މަގު މެދެއްހާ ހިސާބުގައެެވެ. ބައެއް މީހުން ހީކުރީ އެއީ އެމީހުންނަށް ހީވި ހީވުމެއް ކަމަށެވެ.\nއެހެން ނަމަވެސް އެހެން ޖިންނިއެއް މަގުމަތިން ހިނގާފައިދާތަން ފެނިގެން ބައެއް މީހުން ވަނީ ދުވެފައި ޕޮލިސް ސްޓޭޝަނަށްވެސް ގޮސްފައެވެ. އަދި ފުލުހުންނަށް އެކަން ރިޕޯޓްކޮށްފައެެވެ.\nފުލުހަށް ދިޔަ އެ ގުރޫޕް މަތަ ކުރުމަށް ފުލުހުން ވަރަށް މަސައްކަތް ކުރިއެވެ. އަދި ފުލުހުންނަށް އެތައް ބަޔަކު ވަނީ ގުޅާ އެކަން ރިޕޯޓްކޮށްފައެވެ. އެއީ ތެދެއްތޯ ބަލަން އެ ސަރަހައްދަށް ދިޔަ ފުލުހުންގެ ވެސް މޭ އަތައް ނައީ ހަމަ ކިރިޔާއެވެ.\nއެހެން ނަމަވެސް ފަހުން ބެލި ބެލުމުން އެނގުނުގޮތުގައި، އެއީ އެވަގުތު އެތާ ކުރިއަށްގެންގޮސްފައި ވަނީ ފިލްމެއްގެ ޝޫޓިންގއެެވެ. ފުލުހުން ވަނީ އެ މީހުން ހައްޔަރުކޮށްފައެވެ. އަދި ފަހުން ދޫކޮށްލުމަށްފަހު އެފަދަ ކަންކަން ނުކުރުމަށް އެ މީހުންނަށް އަމުރު ކުރިއެވެ.\nއާޖެންޓީނާއަށް މަދިރީގެ ނަގޫރޯޅިއެއް އަރައިފި\nޖޫން 28, 2018 21:28\nކިރިޔަާ ބިރުން ގަޔަށް ނުލެވުނީ\nޖޫން 28, 2018 22:23


Thin kg drug genai bayaku hahyarukohfi – Iru\nރާއްޖެއަށް ގިނަ އަދަދެއްގެ މަސްތުވާތަކެތި އެތެރެކުރި ބިދޭސީ ދެ މީހަކު ހައްޔަރުކޮށްފި އެވެ.\nފުލުސް އިދާރާއިން ބުނި ގޮތުގައި އެ ދެ މީހުންގެ އަތުން 3.4 ކިލޯގެ މަސްތުވާތަކެތި ފެނުނެވެ. އޭގެ ތެރެއިން އެކަކީ އިނގިރޭސިވިލާތުގެ މީހެކެވެ. ދެން ހިމެނެނީ ތައިލެންޑު މީހެކެވެ. އެ ދެ މީހުން ހައްޔަރުކޮށްފައި ވަނީ މިދިޔަ މަހުކޮޅު ހަފުތާއަަކަށް ހިންގި އޮޕަރޭޝަނެއްގަ އެވެ.\nމި ދެ މީހުންގެ ތެރެއިން ޔޫކޭ މީހާ ވަނީ ބަންދުގައި ހުއްޓާ އަމިއްލައަށް މަރުވެފަ އެވެ. އެ މީހާ ހައްޔަރުކޮށްފައި ހުރީ، ފުލުހުންގެ ވިލިމާލޭ ޖަލު / ކަސްޓޯޑިއަލްގަ އެވެ. މަރުގެ އެ މައްސަލަ ތަހުގީގު ކުރަމުން އަންނަ ކަމަށް ފުލުހުން ވަނީ ބުނެފަ އެވެ.\nރާއްޖެއަށް ޑްރަގް އެތެރެކުރި މައްސަލައާއި ގުޅިގެން ތައި މީހާގެ ބަންދަށް ކްރިމިނަލް ކޯޓުން ވަނީ 15 ދުވަހުގެ މުއްދަތު ޖަހައިދީފަ އެވެ. ބަންދުގައި ހުއްޓާ މަރުވި ޔޫކޭ މީހާގެ ބަންދަަށް ދެ މަސް ދުވަސް ކޯޓުން ދީފައި އޮތެވެ.


Geveshi aniyaagai maruvi anhenunge memorial!\nގެވެށިއަނިޔާގައި މަރުވި 440 އަންހެނުންގެ މެމޯރިއަލް!\nވާހިދު ތޫނާގެ އުފެއްދުންތެރި މެމޯރިއަލް: މިއީ ގެވެށި އަނިޔާ ފުހެލުމުގެ މަސައްކަތެއް\nގެވެށިއަނިޔާއަކީ މުޅި ދުނިޔޭގައި ވެސް ވަރަށް ބޮޑުވެފައިވާ މައްސަލަ އެކެވެ. ފިރިމީހާގެ އަނިޔާއިން ގެއްލިގެންދާ ފުރާނަތައް ގިނަވެފައިވާއިރު ތުރުކީގެ އާޓިސްޓަކު އޭނާގެ ހުނަރު ބޭނުން ކޮށްގެން މި މައްސަލަ ގޯސްވެފައިވާ މިންވަރު ބަޔާން ކޮށްދިނުމުގެ ގޮތުން ތައްޔާރު ކޮށްފައިވާ މެމޯރިއަލް އަކުން ގިނަ ބަޔަކަށް ވަނީ ވަރަށް ފުން އަސަރުތަކެއް ކޮށްފަ އެވެ.\nއާޓިސްޓް އަދި ގްރެފިކް ޑިޒައިނާ ވާހިތު ތޫނާގެ ތަނަވަސް ޚިޔާލުން މި މެމޯރިއަލް ތައްޔާރު ކޮށްފައި ވަނީ ޖެހިޖެހިގެން ހުރި ވަރަށް އުސް ދެ ބިލްޑިންގެއްގައި އަންހެނުންގެ ފައިވާން ޖޯޑުތަކެއް އެލުވައިގެންނެވެ. މިއން ކޮންމެ ފައިވާން ޖޯޑަކީ ގެވެށި އަނިޔާގައި މަރުވި އަންހެނެއްގެ ހަނދާނެވެ. އެގޮތުން 440 ފައިވާން ޖޯޑު އެލުވާފައި ވެއެވެ. މިއީ ފިރިމީހާ އަނިޔާ ކުރުމުގެ ސަބަބުން 2018 ވަނަ އެކަނި ތުރުކީގައި މަރުވި މީހުންގެ އަދަދެވެ.\nއަނބިމީހާއަށް ފިރިމީހާގެ ފަރާތުން ބޮޑެތި އަނިޔާތައް ލިބުމަކީ ތުރުކީގައި މިހާރު ވަރަށް ބޮޑުވެފައިވާ މައްސަލައެކެވެ. ނަމަވެސް ހިތާމައަކީ އާންމުން މިކަމާ މާ ބޮޑަށް އަޅާނުލާ ހަނު ހިމޭނުން ތިބޭތީ އެވެ.\nވާހިތު ތޫނާގެ މެމޯރިއަލް\nއިސްތަންބޫލްގެ ކަބަޓަސް އަދި ބެޔޮގްލޫ ޑިސްޓްރިކްޓްގައި ހުރި ދެ ބިލްޑިންގް އެއްގައި މި ފައިވާންތައް އެލުވާފައި ހުރުން ވެގެން ގޮސްފައިވަނީ ގިނަ ބަޔަކު މި މައްސަލައަށް ލޯ ހުޅުވެން މެދުވެރިވީ ކަމަކަށެވެ. މިކަމަށް މި ދެ ބިލްޑިންގް ޚިޔާރުކުރީ އެ ހިސާބަކީ ކޮންމެ ދުވަހަކުވެސް ގިނަ އަދަދެއްގެ ބަޔަކު އެއްވާ ހިސާބަކަށް ވާތީ ކަމަށް އާޓިސްޓް ބުންޏެވެ.\n"މިހިސާބު ހުރަސް ކޮށްފައި ދާ ކޮންމެ މީހަކަށް ވެސް މި މަސައްކަތް ފެނުން އަހަރެމެން ބޭނުންވަނީ. އެހެންވެ ބަންދު ތަނެއްގައި މައުރަޒެއް ގޮތަށް މިކަން ކުރަން ބޭނުން ނުވީ،" ވާހިތު ބުންޏެވެ.\nކަޅު ބޫޓުތައް އެލުވުމުގައި ވެސް ވަރަށް ފުން މާނަތަކެއް އެކުލެވިގެން ވެއެވެ. ތުރުކީގައި ގެވެށި އަނިޔާގައި މަރުވާ މީހުންގެ ގޭގެ ބޭރު ފާރުގައި އެ މަރުވި މީހާ އެރި ބޫޓެއް އެލުވުމަކީ އާދަކާދައިގެ ގޮތުން މިހާރުވެސް ކޮންމެވެސް ވަރަކަށް އެ ގައުމުގެ މީހުން ކޮށްއުޅޭ ކަމެކެވެ. ވާހިދު ކަޅު ބޫޓު ޚިޔާރުކުރީ އަންހެނުންގެ މިނިވަންކަމާއި ބާރުގެ ސިމްބަލް އެއްގެ ގޮތުންނެވެ. ހިތާމައަކީ ގެވެށި އަނިޔާގެ ޝިކާރައަކަށްވެ މި ހުރިހާ މީހުން ވަނީ ދިރިއުޅުމުން މަހްރޫމް ވެފަ އެވެ.\nމި ބޫޓުތަކުގެ ޑިސްޕްލޭ ހަ މަސް ވަންދެން މިގޮތަށް ބަހައްޓަން ވަނީ ހަމަޖެހިފަ އެވެ.\nމި ޚަބަރު ސޯޝަލް މީޑިއާގައި ވައިރަލްވެ ދުނިޔޭގެ ގިނަ ބައެއްގެ ސަމާލުކަން މި ޑިސްޕްލޭ އަށް ވަނީ ލިބިފަ އެވެ. އަދި މި ނާޒުކު މައްސަލައަށް މީހުންގެ ސަމާލުކަން ހޯދަން ވާހިތު ކުރި މި މަސައްކަތް ގިނަ ބަޔަކު ވަނީ ޝުކުރުވެރިކަމާއެކު ބަލައިގެން އޭނާއަށް ތައުރީފާއި ޝުކުރު އަދާކޮށްފަ އެވެ.\n"އެމީހުންގެ ފިރިންގެ އަނިޔާވެރިކަމުން 440 މީހުން މަރުވިއްޔޭ؟ މިއީ ހަގީގަތުގައި ވެސް ހިތް ހަލާކުވާ ކަހަލަ ވާހަކައެއް. ތުރުކީގައި އާއްމުވެފައިވާ ގެވެށި އަނިޔާގެ މައްސަލައާ ދެކޮޅަށް މީހަކު އެމީހުން ހޭލުންތެރިކަމުގެ މަސައްކަތެއް ކޮށް ގިނަ ބަޔަކަށް މި މެސެޖު ރައްދުކޮށްދިނީތީ އުފާކުރަން،" ސޯޝަލް މީޑިއާގައި މި ޚަބަރަށް ކޮމެންޓްކުރި އެކަކު ބުނެފައި ވެއެވެ.\nހުނަރު ބޭނުންކުރީ ތަފާތު ވާހަކައެއް ބުނެލަން!


Lettuce ge muhimmu recipe thakeh | Mihaaru\nލެޓިއުސްގެ މުހިންމު ރެސިޕީތަކެއް\nލެޓިއުސް އެކުލެވޭ ސެލަޑެއް.\n31 މާޗް 2020 - 08:06\nދިފާއީ ނިޒާމު ވަރުގަދަކޮށްދޭ ކާނާތަކަށް އިސްކަންދޭންޖެހޭ ކަމުގެ ވާހަކަ މި ދުވަސްކޮޅު ވަރަށް ބޮޑަށް ދެކެވެ އެވެ. ކޮރޯނާވައިރަހުގެ ނުރައްކާ ދިފާއީ ނިޒާމު ބަލިކަށި މީހުންނަށް ބޮޑެވެ. އެހެންވެ ކެއުމުގެ ވައްޓަފާޅި އަށް ހެޔޮ ބަދަލެއް ގެންނަ އިރު، އޭގެ ތެރެއަށް ލެޓިއުސް އިތުރުކޮށްލަމާ ހިނގާށެވެ.\nމިއީ ސިއްހީ އެތައް ފައިދާތަކެއް ލިއްބައިދޭ ކާލަން އެހާމެ މީރު ފަތެކެވެ. ލެޓިއުސް އަކީ ވިޓަމިން އޭ އާއި ކޭ އިން މުއްސަނދި އެއްޗެކެވެ. އެހެންވެ އާންމުކޮށް ލެޓިއުސް ބޭނުންކުރާ ނަމަ ދިފާއީ ނިޒާމަށް ދިމާވާ މައްސަލަތައް ހައްލު ހޯދައި ދިނުމުގައި އިސް ރޯލެއް އަދާކުރާނެ އެވެ.\nލެޓިއުސްގެ ހާއްސަ ސިފަތަކުގެ ތެރޭގައި ގިނަ އަދަދަކަށް ފެން އެކުލެވޭ އެއްޗަކަށްވުމާއި ކެލަރީ އާއި ކޮލެސްޓްރޯލް މަދުވުން ހިމެނެ އެވެ. ލެޓިއުސްގެ ކޮންމެ 100 ގްރާމެއްގައި އެކުލެވޭނީ އެންމެ 15 ކެލަރީ އެވެ. ޒީރޯ ކޮލެސްޓްރޯލް ފަތަކަށްވުމުގެ އިތުރުން 96 ޕަސެންޓް ފެން އެކުލެވޭ އެއްޗެކެވެ.\nލެޓިއުސްގެ ސިއްހީ ފައިދާތަކުގެ ތެރޭގައި ބަރުދަން ލުއިކުރަން އެހީވުމާއި ލޭގައި ހަށިގަނޑުގެ ހަކުރުގެ މިންވަރު ކޮންޓްރޯލްކޮށްދިނުމާ އެކު، ދިފާއީ ނިޒާމަށް ކުރިމަތިވާ ސިއްހީ މައްސަލަތައް ލުއިކޮށް ދިނުން ހިމެނެ އެވެ.\nސިއްހީ ތަޖުރިބާކާރުން ބުނާ ގޮތުގައި ލެޓިއުސް ބޭނުންކުރުމުން ބަނޑުހައިވުން ކުޑަކޮށްދޭނެ އެވެ. ނަތީޖާ އަކީ ބަރުދަން ލުއިވުމެވެ.\nދެން އޮތީ ލެޓިއުސް ބޭނުންކޮށްގެން ތައްޔާރުކޮށްލެވިދާނެ ކާނާތަކެއްގެ ވާހަކަ އެވެ. އެގޮތުން މިއޮތީ ފަސް ރެސިޕީއެކެވެ. މި ދުވަސްކޮޅު ގޭގައި ތަޖުރިބާކޮށްލަން ރަނގަޅުވާނެ އެވެ.\n1. ރޮމައިން ލެޓިއުސް ސެލަޑް\n2. ބްރޮކޮލީ އެންޑް ލެޓިއުސް ސެލަޑް\n3. ޕައިނަޕްލް އެންޑް ލެޓިއުސް ސެލަޑް\n4. ގްރީކް ސެލަޑް ވިތު ލެޓިއުސް\n5. ޗިކެން ސީޒާ ޕާސްޓާ ސެލަޑް\nފައިދާހުރި ކާނާ ކެއްކުން ރެސިޕީ\nމިޒަމާނުގަ މިއޮތް ނޫސްވެރިކަމެއްދޯ؟


ކޮއިފުޅާއެވެ. ތިބާގެ ގަލަން ލުޤްމާނުގެފާނާއި ދުރުކުރާށެވެ! | Landhooinfo\nކޮއިފުޅާއެވެ. ތިބާގެ ގަލަން ލުޤްމާނުގެފާނާއި ދުރުކުރާށެވެ!\nކޮއިފުޅާއެވެ. ދިބާގެ ދުލާއި ގަލަން ރައްކާތެރިކުރާށެވެ. އަދި ތިބާއަށް އެނގިގެން ނުވާ ކަންކަމުގެ ވާހަކަ ދައްކައި ލިޔެ ނަހަދާށެވެ. އެއީ ތިބާގެ ޢިލްމުގެ މަދުކަމުން ﷲ ތަޢާލާ މީސްތަކުންގެ މައްޗަށް އުފުއްލަވައި ޢިއްޒަތް ދެއްވާފައިވާ ނަބިއްޔުންނާއި، ޞިއްދީޤުންނާއި އަދި ޢާލަމްތަކުގެ މައްޗަށް މަތިކުރައްވާފައިވާ ބޭބޭކަލުންގެ ޤަދަރަށް އުނިކަން އަންނަފަދަ ބަސްތައް ބުނެވިދާނެތީއެވެ. ހަމަކަށަވަރުން ތިބާގެ ކޮށި ގަލަމުން ކޮންމެފަދަ އެއްޗެއް ލިއުނަސް އެބޭކަލުންގެ ޢިއްޒަތަކަށް އެއްވެސް އުނިކަމެއް ނާންނާނެއެވެ. އެހެނީ އެބޭކަލުންނަށް ޢިއްޒަތްތެރިކަން ދެއްވީ ޢިއްޒަތްވަންތަ ރަސްކަލާނގެ ފަރާތުންނެވެ. އެހެނެއްކަމަކު ތިބާއަށް އެކަމުގެ ޢިލްމެއް ނުވާ ކަމެއްގެ ސަބަބުން ދުނިޔެއާއި އާޚިރަތުގައިވެސް ތިބާއަށް ނިކަމެތިކަން ލިބިދާހުއްޓެވެ.\nކޮއިފުޅާއެވެ. ސަމާސާކުރުމާއި ހެއްވާ ވާހަކަދެއްކުމުގައި ވަކި ހައްދެއް ވެއެވެ. މީހުން ހެއްވުމަށްޓަކައި ތިބާ ﷲއާއި އެއިލާހުގެ ރަސޫލާ ޞައްލަﷲ ޢަލައިހި ވަސައްލަމަ، އަދި ކީރިތި ޤުރްއާނާއި ސުންނަތުގައި7އުޑުގެ މަތިން ތަޛްކިޔާ ދެއްވާފައިވާ ފަރާތްތަކަށް ފުރައްސާރަ ނުކުރާށެވެ. އެކަމުގެ ސަބަބުން ތިބާއަށް ނަރަކައިން ޖާގައެއް ކަށަވަރުވެދާނެއެވެ.\nކޮއިފުޅާއެވެ. އެންމެ މޮޅުމީހަކީ ތިމާ ހިތައް އަރާހާ އެއްޗެއް ހިތުހުރިގޮތަކަށް ބަޔާންކުރާ މީހާއެއް ނޫނެވެ. އަދި ތިމާއަށް ފެންނަހާ އެއްޗެއް އެއީ ރަނގަޅު އެއްޗެއްކަމަށް ބަލައި އަނެކުންނަށް ވާޞިލުކުރާ މީހާއެއްވެސް ނޫނެވެ. މޮޅުމީހަކީ ހެޔޮ ރަނގަޅު ތަކެތީގެ ތެރެއިން ކުނި ވަކިކޮށް، ހެޔޮނުބައި ވަކިކޮށް އޮޅުންފިލުވަން އެނގޭމިހާއެވެ.\nކޮއިފުޅާއެވެ. ލުޤްމާނުގެފާނަކީ ކޮއިފުޅު ސަމާސާކުރާފަދަ އާދައިގެ އިންސާނެއް ނޫނެވެ. ކީރިތި ޤުރްއާނުގައި ސޫރަތަކަށް އެކަލޭގެފާނުގެ ނަމުން ނަންދެއްވާފައި ވެއެވެ. އަދި ލުޤްމާނު ޙަކީމް ކިޔަނީ އެކަލޭގެފާނު ބޭސްވެރިއަކަށް ވިތީކީ ނޫނެވެ. އެއީ ﷲ ތަޢާލާ އެކަލޭގެފާނަށް ޙިކުމަތްތެރިކަން ދެއްވާފައި ވާތީއެވެ. ވީމާ ކޮއިފުޅުގެ ގަލަން އަވަހަށް އެކަލޭގެފާނުގެ ނަންފުޅުން ނަގާށެވެ. ހަދީޘް ބަސްފުޅުގައި ވާފަދައިން ކިޔާ ނަމަ ހެޔޮއެއްޗެއް ކިޔާށެވެ. ނޫންނަމަ ހަނުހުންނާށެވެ. އަދި މިފަދަ ލިއުންތައް ޢާއްމުކުރާ ފަރާތްތަކުންވެސް ޚަބަރުދާރުވާށެވެ. ކޮންމެ މީހަކަށްވެސް އެމީހެއްގެ ބެލުމުގެ ދަށުގައި ކަންކަމާއިމެދު ސުވާލުވެވޭނެއެވެ.\nކޮއިފުޅާއެވެ. ލުޤްމާނުގެފާނުގެ ވާހަކަ ނޭންގޭނަމަ ކީރިތި ޤުރްއާނުގެ 31 ވަނަ ސޫރަތް(ލުޤްމާން) ގެ 12 ވަނަ އާޔަތުން 19 ވަނަ އާޔަތަށް ލިޔަވާށެވެ. އަދި އެކަލޭގެފާނު އެކަލޭގެފާނުގެ ދަރިކަލުންނަށް ދެއްވާފައިވާ ނަޞޭޙަތަކީ ކޮއިފުޅަށްވެސް ދެއްވާފައިވާ ނަޞޭޙަތެއްކަމަށް ޤަބޫލުކުރާށެވެ. އެންމެ ހެޔޮމީހަކީ ހެޔޮބަސް އަހާ ހެޔޮބަސް ޤަބޫލުކުރާ މީހާއެވެ.\nމާތްﷲގެ ވަޙީބަސްފުޅުގެ މާނާގައި ލުޤްމާން ސޫރަތުގައި ވެއެވެ. ” ހަމަކަށަވަރުން، ތިމަންރަސްކަލާނގެ لقمان ގެފާނަށް حكمة ދެއްވީމެވެ. އަދި اللَّه އަށް شكر ކުރުމަށް އެންގެވީމެވެ. އަދި شكر ކުރާމީހާ (ދަންނާށެވެ!) ފަހެ، އެމީހާ شكر ކުރާކަން ކަށަވަރީ، އޭނާގެ އަމިއްލަ نفس އަށްޓަކައެވެ. އަދި كافر ވިމީހާ (ދަންނާށެވެ!) ހަމަކަށަވަރުން، اللَّه އީ، ފުދިވޮޑިގެންވާ، حمد ލިބިވޮޑިގެންވާ ރަސްކަލާނގެއެވެ. (12) އަދި لقمان ގެފާނު އެކަލޭގެފާނުގެ ދަރިކަލުންނަށް نصيحة ދެއްވަމުން ވިދާޅުވިހިނދު ހަނދުމަކުރާށެވެ! އޭ ދަރިފުޅާއެވެ! اللَّه އަށް ތިބާ شريك ނުކުރާށެވެ! ހަމަކަށަވަރުން، شريك ކުރުމަކީ ބޮޑުވެގެންވާ އަނިޔާއެކެވެ. (13) އިންސާނާއަށް، އޭނާގެ މައިންބަފައިންނަށް (ހެޔޮކޮށް ހިތުމަށް) ތިމަންރަސްކަލާނގެ وصية ކުރެއްވީމެވެ. އޭނާގެ މައިމީހާ ބަލި ނިކަމެތިކަމުގެ މައްޗަށް، ބަލި ނިކަމެތި ކަމާއެކު މާބަނޑުގައި އޭނާ އުފުލިއެވެ. އަދި އޭނާ ކިރު ތުނބުން ވީއްލުންވަނީ، ދެއަހަރުގައެވެ. (ތިމަންރަސްކަލާނގެ أمر ކުރެއްވީމެވެ.) ތިމަންރަސްކަލާނގެއަށާއި، ތިބާގެ މައިންބަފައިންނަށް شكر ކުރާށެވެ! އެނބުރި رجوع ވުން ވަނީ، ހަމަ ތިމަންރަސްކަލާނގެ حضرة އަށެވެ. (14) އަދި ތިމަންރަސްކަލާނގެއާމެދު، ތިބާއަށް އެނގުމެއްނުވާ އެއްޗެއް شريك ކުރުމަށް، އެ ދެމީހުން ގަދައަޅައިފިނަމަ، ފަހެ، ތިބާ އެ ދެމީހުންނަށް ކިޔަމަންނުވާށެވެ! އަދި ދުނިޔޭގައި ހެޔޮގޮތުގައި އެ ދެމީހުންނާއެކު އުޅޭށެވެ! އަދި ތިމަންރަސްކަލާނގެ حضرة އަށް ކިޔަމަންވެ، رجوع ވީ މީހުންގެ މަގަށް تبع ވާށެވެ! ދެން ތިޔަބައިމީހުން އެނބުރި رجوع ވުން ވަނީ ތިމަންރަސްކަލާނގެ حضرة އަށެވެ. ފަހެ، އޭރުން ތިޔަބައިމީހުން ކޮށްއުޅުނު عمل ތަކުގެ خبر ތިމަންރަސްކަލާނގެ ތިޔަބައިމީހުންނަށް އަންގަވާހުށީމެވެ. (15) އޭ ދަރިފުޅާއެވެ! ހަމަކަށަވަރުން، އެ عمل އަކީ ރެވިއޮށްޓަރެއްގެ ބަރުދަންހުރި عمل އެއް ކަމުގައިވިޔަސް، ހިލައެއްގެ ތެރޭގައިވިޔަސް، ނުވަތަ އުޑުތަކުގައިވިޔަސް، ނުވަތަ ބިމުގެ ތެރޭގައިވިޔަސް (قيامة ދުވަހުން) اللَّه އެ عمل އެއް ގެންނަވާނެތެވެ. ހަމަކަށަވަރުން، اللَّه އީ، އޯގާވަންތަކަން ބޮޑު، މޮޅަށް ދެނެވޮޑިގެންވާ ރަސްކަލާނގެއެވެ. (16) އޭ ދަރިފުޅާއެވެ! ތިބާ ނަމާދު قائم ކުރާށެވެ! އަދި ހެޔޮކަންތަކަށް أمر ކުރާށެވެ! އަދި ނުބައިކަންތައް ނަހީކުރާށެވެ! ތިބާޔަށްޖެހޭ مصيبة އަށް ކެތްކުރާށެވެ! ހަމަކަށަވަރުން، އެކަންވަނީ، عزم ކަނޑައަޅަންޖެހޭ ކަންތައްތަކުގެ ތެރެއިންނެވެ. (17) އަދި މީސްތަކުންނަށް كبر ވެރިވެ، ތިބާގެ ކޯތާފަތް އަނބުރައިނުލާށެވެ! (އެބަހީ: މޫނު އަނބުރައި ނުލާށެވެ!) އަދި ބޮޑާވެގެންވާ حال، ބިމުގައި ނުހިނގާށެވެ! ހަމަކަށަވަރުން، كبر ވެރިވެ، فخر ވެރިވާ އެއްވެސް މީހަކުދެކެ اللَّه ލޯބިވެވޮޑިގެނެއް ނުވެތެވެ. (18) އަދި ތިބާ ހިނގާ ހިނގުމުގައި މެދުމިނަށް ހިނގާށެވެ! އަދި ތިބާގެ އަޑު މަޑުކުރާށެވެ! ހަމަކަށަވަރުން، އަޑުތަކުގެ ތެރެއިން އެންމެ ހުތުރުވެގެންވާ އަޑަކީ حمار ގެ އަޑުކަން ކަށަވަރެވެ.\nއައްދޭ ދެލޯފުޅާ. ޒަހީނުގެ ލިޔުމަށްރައްދު ދޭން . ހާދަވަރެކޭ ތިޔައަރުވާލީ. ޒަހީނުގެ އެލިޔުމުގައި ކަނޑައެޅިގެން ލުޤުމާންގެ ފާނުގެވާހަކައެއް ނުވެސް ނެތެއްނު. އެކަމަކު ދޯ ހާދަވަރެކޭ. އެއީ ސާމަސާ އަދަބުގެ ލިޔުމެކޭ. ލުޤުމާނުގެ ފާނުގެ ވާހަކަ އެލިޔުމުގައި އައިސްފައެއް ނެތޭ.


17 rashehge fenai narudhama ai 8 rasheh ge magu hadhaane bayaku hoadhanee | Mihaaru\nފިނޭންސް މިނިސްޓްރީން ބޭއްވި ޕްރެސް ކޮންފަރެންސް--ފޮޓޯ:މިހާރު\n17 ރަށެއްގެ ފެނާއި ނަރުދަމާ އާއި 8 ރަށެއް މަގު ހަދަނީ\n11 ފެބުރުއަރީ 2019 - 16:01 15 comments\nފެނާއި ނަރުދަމާ ގާއިމުކުރަން ނިންމާފައިވަނީ ހއ. އުލިގަމާއި، ހދ. އަތޮޅުން ނޮޅިވަރަމާއި ކުރިނބި އާއި ށ. އަތޮޅުން މަރޮއްޓާއި ކޮމަންޑޫ އާއި ކަނޑިތީމާއި ފޯކައިދޫ އެވެ. އަދި ނ.ކެނދިކުޅުދޫ އާއި ރ.އަލިފުއްޓާއި އެ އަތޮޅު އަނގޮޅިތީމާއިވާދޫ އާއި ރަސްގެތީމުގެ އިތުރުން ތ.ވަންދޫ އާއި އެ އަތޮޅު ކަނޑޫދޫ ވެސް ހިމެނެ އެވެ. ދެން ހިމެނެނީ ބ.ހިތާދޫ އާއި ތ.ކިނބިދޫ އާއި ގއ.ކަނޑުހުޅުދޫ އެވެ.\nމީގެ އިތުރުން ހދ.ހަނިމާދޫ އާއި ރ.އުނގޫފާރާއި ރ.ދުވާފަރާއި ބ.އޭދަފުއްޓާއި ތ.މަޑިފުއްޓާއި ލ.ފޮނަދޫގެ އިތުރުން ފުވައްމުލަކު ސިޓީ އާއި އައްޑޫ ސިޓީ ހުޅުމީދޫ މަގު ހެދުމުގެ މަސައްކަތްކޮށްދޭނެ ބަޔަކު ހޯދަން ވެސް ވަނީ އިއުލާނުކޮށްފަ އެވެ.\nމި އަހަރުގެ ބަޖެޓުގައި ޕަބްލިކް ސެކްޓާ އިންވެސްޓްމެންޓް ޕްރޮގްރާމް (ޕީއެސްއައިޕީ) ގެ މަޝްރޫއުތަކުގެ ގޮތުގައި 6.6 ބިލިއަން ރުފިޔާ ހަރަދު ކުރުމަށް ހިމަނާފައިވެ އެވެ. އޭގެ ތެރެއިން އަލަށް ފަށާ މަޝްރޫއުތަކުގެ ގޮތުގައި 315 މަޝްރޫއު އާއި ހިނގަމުންދާ 229 މަޝްރޫއު ހިމެނެ އެވެ.\nފެނާއި ނަރުދަމާގެ 120 މަޝްރޫއަކަށް 1.3 ބިލިއަން ރުފިޔާ ހަރަދު ކުރުމަށް ބަޖެޓުގައި ކަނޑައަޅާފައިވެ އެވެ. އަދި ބިން ހިއްކުމާއި މަގުތައް ހެދުމަށް 51 މަޝްރޫއަށް 5.59 މިލިއަން ރުފިޔާ ހަރަދު ކުރުމަށް ހަމަޖެހިފައިވެ އެވެ.\nއިތުރު ލިޔުންތައް ފުވައްމުލައް އައްޑޫ ފިނޭންސް މިނިސްޓްރީ މަގު ހެދުން\nއައްޑޫގެ ތިން ރަށެއްގެ ނަރުދަމާ ނިޒާމު ގާއިމުކޮށް ދޭނެ ބަޔަކު ހޯދަނީ


ފިރިން އެންމެ އުފާވަނީ ކިހިނެއް ކަންތައް ކުރީމަކަން އެނގޭތަ – Dhuvas Online\nފިރިން އެންމެ އުފާވަނީ ކިހިނެއް ކަންތައް ކުރީމަކަން އެނގޭތަ\nދިރާސާތަކުން ދައްކާގޮތުގައި ފިރިހެނުންނަކީ އަބަދުވެސް ބޭރުފުށުގެ ރީތިކަމަށް ވަރަށް ބޮޑަށް ބަލާ ބައެކެވެ. މީގެ އެއް ހެއްކަކީ ފިރިހެންވެރީންނަށް ދެއްކުމަށް ޓަކައި ގިނަ އަންހެންވެރީން ނަލަވާ ނަލަވުމެވެ. މޭކަޕް ކުރުމާއި އިސްތަށިގަނޑަށް އެ ހަދާ ގޮތްގޮތެވެ. ފަޔަށް ތަދުވެގެން ފައިގައި ފޮޅުލިޔަސް އެ އަރަމުންދާ އުސްފައިވާންތަކާއި ބޫޓުތަކެވެ. އަދި ލާނެ ހެދުމެއް ނެތް ކަމަށް ބުނެ ކޮންމެ ހަފުތާއަކު އެ ގަންނަމުންދާ އައު ހެދުންތައް މިކަމުގެ ހެއްކަކަށް ފުދޭ ނޫންހެއްޔެވެ. އެހެން ނަމަވެސް މި ހުރިހާ ގުރުބާނީއެއް އަންހެންވެރީން ވަމުންދާއިރުވެސް އަދިވެސް މިވަނީ ފިރިހެންވެރީން އުފާކޮށްނުދެވިފައެވެ. އެހެންކަމުން ފިރީން އުފާކޮށްދޭން ކޮށްދޭންޖެހޭ ކަންތައްތަކަށް ބަލައިލަމާ ހިނގާށެވެ.\nދިރާސާތަކުން ދައްކާގޮތުގައި ގޭގައި ވަރުގަދައަށް ކައްކާނަމަ ފިރިހެންވެރީން އަނބީންދެކެ ލޯބިވާ މިންވަރު އިތުރުވެއެވެ. ހެނދުނަށް މަސައްކަތަށް ނިކުތުމުގެ ކުރީން ފިރިމީހާއަށް މީރު ސަޔެއް ދިނުމުގެ އިތުރުން މެންދުރަށްވެސް މީރު އެއްޗެއް ކައްކާ ކަމުގައި ބުނާށެވެ. ބްރޭކް ގަޑީގައި ފޯނު ނުނަގާ ކޮފީއަށް ނުގޮސް ގެއަށް އަންނަ ފިރިހެނުން މި ދިރާސާއިން އިތުރުކަމުގައި ދައްކައެވެ.\nޒަމާނަށް އައި ބަދަލާގުޅިގެން އަންހެނުން މަސައްކަތުގެ މާހައުލަށް ނިކުންނަ ފަދައިން ފިރިހެންވެރިންނަކީވެސް މި ޒަމާނުގައި ގޭތެރޭގެ ކަންތައްތަކުގައި އެހީތެރިވާންޖެހޭ ބައެއް ނޫންހެއްޔެވެ. އެހެން ނަމަވެސް މިއީ ވަރަށް މަދުން ނޫނީ ނުވާ ކަމެކެވެ. މި ކަމަށް އޮތް ހައްލަކީ ކައްކާ ވަގުތުގައްޔާއި އަދި ގޭތެރޭގައި އުޅޭ އެހެންވެސް ވަގުތުތަކުގައި ފިރިމީހާގެ ކުރިމަތީގައި ނަލަހެދިގެން ހުރުމެވެ. ގިނަ އަންހެނުންނަކީ ވަޒީފާއަށް ނުވަތަ އެނޫނަވެސް ތަނަކަށް ދިޔުމަށްޓަކާ ނޫނީ ރީތި ހެދުމެއް ލައިގެން ނަލައެއް ނުހެދެވެއެވެ. ގޭގައި ގިނަ ވަގުތު ހޭދަކުރެވެނީ ނިދާ ހަރުވާޅު ލައިގެންނެވެ. އެހެންކަމުން ފިރިންނަށް އަނބިން ގިނައިން ފެންނަނީ ނިދާ ހެދުމުގައެވެ.\nފިރިމީހާއަށް އެންމެ ކަމުދަނީ ކޮން ކަހަލަ ވަހެއްތޯ ބަލައި އެފަދަ ވަސްދުވާ ސެންޓު ގަނެގެން ބޭނުންކުރުމަކީ ވަރަށް މުހިންމު ކަމެކެވެ. ސެންޓްޖަހައި އަދި މީރުވަސްދުވާ ތަކެތި ބޭނުންކުރަންވީ ހަމަ އެކަނި ބޭރަށްދާ ވަގުތުގައި އެކަންޏެއް ނޫނެވެ. ދިރާސާތަކުން ދައްކާގޮތުގައި ގިނަ ފިރިހެނުން އެމީހުންގެ އަނބިންނަށް އެންމެ ގިނައިން ދޭ އެއް ހަދިޔާ އަކީ ސެންޓުފުޅިއެވެ. އެހެން ނަމަވެސް އަނބިންނަށް އެ ބޭނުން މި ކުރެވެނީ ބޭރަށްދާ ވަގުތުގައި އެކަންޏެވެ. މިކަމާމެދު ވިސްނާލަން އެބަޖެހެއެވެ.\nދިރާސާތަކުން ދައްކާގޮތުގައި ފިރިހެނުންނަކީ އެމީހުންގެ އިހުސާސްތައް އެހާ ފަސޭހައިން ބަންޑުންކޮށްލާ ބައެއް ނޫނެވެ. އަންހެނުން ފަދައިން ކަމެއްވުމުން އެންމެންގެ ގާތު އެވާހަކަ ހިފައިގެން ހިނގާ ބައެއް ނޫނެވެ. އެހެން ކަމުން ވަޒީފާގެ މާހައުލުގައި ނުވަތަ ގޭގައިވެސް ކަމެއް ދިމާވުމުން އެކަމާ ޝަކުވާނުކޮށްފާނެއެވެ. ބަލަންވީ ކޮންމެ ހާލެއްގައިވެސް ފިރިންނާ ލޯބިން ވާހަކަދެއްކުމަށެވެ. ލޯބިން ވާހަކަދައްކާ ހެދުމުން ވާހަކަތައް ހިއްސާކުރުމަށާއި އަދި އެ ނޫންވެސް ގުޅުންތައް ކުރިއަށްގެންދިޔުމަށް ފަހިވެއެވެ.\nއަދި އެއްބައި މަދެއްނު. 1.ވަގުބިޓުން ގެންގުޅުނަސް ކަހާތަން ހިރުވާނުލައިތިބުން. އަނބިމީހާ އެއްޗެކޭ ނުބުނެ ހުންނަންވީއެވެ. އެމީހުން ގަންނާނެ ގަނޑެއް ގަންނަންވީއެވެ.\n2.އެއްވެސް ކަމަކާ ސުވާލުވެސް ކޮށްގެން ނުވާނެ.\nThiyaa hama thedhu vaahaka eh\naan emyhun baynunvaane reyakah miheh. mihaaru miulhay firihenun haadha foarieh huray anhenun naa hedhi .\nhadhany dhogukan engunas neyngey kamah ves hadhan jeheyne eyrun firin varah ufaavaane rangalhu vaahakaeh\n😁Asluves v bodu thedheh\nThikahala anhenunneh mihaarunoolhey varahmudu dhaarukoh anhenun ulhenee firimeehaayakee evves ehcheh noon.\ncoffee ah abadhuves fonuvan vaane emyhunge rahttehinnaa eku\nފޮޓޯ: އެއްގަމު އުޅަނދު ދުއްވުން މަނާ ގަޑީގައި މާލޭ މަގުމަތި\nމަޖިލީހުގެ މަސައްކަތްތައް މަދީ ސަރުކާރުން ބިލު ނުފޮނުވާތީ: ނަޝީދު\nސަނީ ލިއޯންގެ އެންމެ ފަހުގެ ފޮޓޯ ޝޫޓް ދެކުނިންތަ\nކަރީނާގޭ ފާރުމައްޗަށް އެރި ޕަޕަރާޒީއަކަށް އަރްޖުން ފިލާވަޅެއް ނަގައިދީފި


Trump maqaamun dhuru kurumuge masakkai maadhamaa fashaneee - vNews.mv\nޓްރަމްޕް މަގާމުން ދުރުކުރުމުގެ މަސައްކަތް މާދަމާ ފަށަނީ\nސައިފް އަޒްހަރު 10 January 2021, 16:35\nވެރިކަމުގެ ދައުރުގެ ބާކީ 10 ދުވަސް އޮތްނަމަވެސް، އެމެރިކާގެ ރައީސްކަމުން ޑޮނަލްޑް ޓްރަމްޕް ވަކިކުރުމުގެ މަސައްކަތް ވަރަށް ހަލުވިކަމާއެކު ކުރިއަށް އެބަދެއެވެ. އެކަމަށް އިދިކޮޅު ޑިމޮކްރޭޓުން ގެންދަނީ ތައްޔާރުވަމުންނެވެ.\nއެމެރިކާގެ ރައީސްކަމުން ޑޮނަލްޑް ޓްރަމްޕް ދުރުކުރުމުގެ މަސައްކަތް ކުރަމުންދަނީ، ވެރިރަށް ވޮޝިންޓަންގައި ޓްރަމްޕްގެ ސަޕޯޓަރުން ހިންގި އަނިޔާވެރި ހަމަޖެހުންތަކާއި، ކޮންގްރެސް އިމާރާތަށް ވަދެގަނެ ހިސާރުކުރި މައްސަލާގައެވެ. މި ހަމަޖެހުންތަކުގައި5މީހުން މަރުވިއެވެ.\nމިކަމާހެދި، އިދިކޮޅު ޑިމޮކްރޭޓުން ގެންދަނީ، ޓްރަމްޕް އިމްޕީޗްކޮށް މަގާމުން ދުރުކުރުމުގެ މަސައްކަތަށް ތައްޔާރުވަމުންނެވެ. މިއީ، އެމެރިކާގެ ރައީސް އިމްޕީޗްކުރެވޭ ދެވަނަ ފަހަރަށް ވެގެންދާނެއެވެ.\nމިކަމަށް ކުރިން އެތައް ހަފްތާތަކެއް ނެގިނަމަވެސް، ޕްރޯސަސް އަވަސްކުރުމަށްވަނީ ތައްޔާރުވެފައެވެ.\nޓްރަމްޕަށް ފުރަތަމަ ހުށަހެޅިފައިވަނީ ރައީސްކަމުން އިސްތިއުފާ ދެއްވުމަށެވެ. ނަމަވެސް، އެކަން ޓްރަމްޕް ކުރައްވާނެ ކަމަށް ނުބެލެވޭ ކަމަށް ސިޔާސީ މުހައްލިލުން ވިދާޅުވެއެވެ.\nދެވަނަ އިޚްތިޔާރަކީ، ނައިބް ރައީސް މައިކް ޕެންސް ގާނޫނުއަސާސީގެ 25 ވަނަ އިސްލާހް އެކްޓިވޭޓް ކުރުމެވެ. އެއީ، ނައިބް ރައީސާއި، ކެބިނެޓްގެ ހުރިހާ ވަޒީރުން ރައީސްކަމުގެ މަގާމުން ޓްރަމްޕް ވަކި ކުރެއްވުމެވެ.\nހައުސްގެ ރައީސާ ނޭންސީ ޕެލޯސީ ވިދާޅުވީ، ޓްރަމްޕް އަމިއްލަފުޅަށް އިސްތިއުފާ ނުދެއްވައިފިނަމަ އަދި ނައިބް ރައީސް ޕެންސް ގާނޫނުއަސާސީގެ 25 ވަނަ އިސްލާހް އެކްޓިވޭޓް ނުކުރައްވައިފިނަމަ، ޓްރަމްޕް އިމްޕީޗްކުރުމުގެ މަސައްކަތް ހޯމަދުވަހު ފަށްޓަވާނެ ކަމަށެވެ.\nޓްރަމްޕް މަގާމުން ދުރުކުރަން ޑިމޮކްރޭޓުން މަސައްކަތް ކުރަމުން ގެންދަނީ، ޓްރަމްޕަށް ދެން ދުވަހަކުވެސް އެމެރިކާގެ ރައީސްކަމަށް ނާދެވޭގޮތް ހެދުމަށެވެ. ޑިމޮކްރޭޓުންގެ މި މަސައްކަތަށް މިހާރު ވެރިކަންކުރާ ރިޕަބްލިކަން ބައެއް މެމްބަރުންވެސް ތާއީދު ކުރައްވައެވެ.\nއިމްޕީޗްމަންޓް ލިއުމުގައި މިހާތަނަށް ކޮންގްރެސްގެ 180 މެމްބަރުން ސޮއި ކުރައްވާފައި ވެއެވެ.\nލިއުމުގައި ބުނެފައިވަނީ، އެމެރިކާގެ ގައުމީ ސަލާމަތަށް ޓްރަމްޕް ވަރަށް ބޮޑެތި ނުރައްކާތައް ކުރިމަތިކޮށް، ޑިމޮކްރަޓިކް ނިޒާމުގެ އިތުބާރު ގެއްލުވާލާފައިވާ ކަމަށެވެ.\nހައުސްގެ ރައީސާ ނޭންސީ ޕެލޯސީ ވިދާޅުވީ، ޓްރަމްޕަކީ ވަރަށް ނުރައްކާތެރި ބޭފުޅެއް ކަމަށާއި، އޭނާ ވެރިކަމުން ދުރުކުރަންޖެހޭ ކަމަށެވެ.\nއެކަމަކު، ޓްރަމްޕް އަދިވެސް ހުންނެވީ ގޮތްދޫކުރައްވާ ގޮތަކަށް ނޫނެވެ. ޓްވިޓަރ، ފޭސްބުކް، އިންސްޓަގްރާމްފަދަ ސޯޝަލް މީޑިއާ ޕްލެޓްފޯމްތަކުން ޓްރަމްޕްގެ އެކައުންޓް ސަސްޕެންޑް ކޮށްފައިވާއިރު، ނޫސްބަޔާނެއް މެދުވެރިކޮށް ޓްރަމްޕް ވިދާޅުވެފައިވަނީ "ފައިޓް އަދި މިފެށުނީ" ކަމަށެވެ.\nޑޮނަލްޑް ޓްރަމްޕް ދުނިޔެ


Thajoobe ge Aailaage Gina Bayaku Covid-19 Ah Fassi Vejje - Vaguthu\nރާއްޖޭގެ މަޝްހޫރު ކޮމީޑިއަން އަހުމަދު ޝާޒް (ތަޖޫބެ) ގެ އާއިލާގެ ގިނަ ބަޔަކު ކޮވިޑް-19 އަށް ފައްސިވެއްޖެއެވެ.\nތަޖޫބެ މިއަދު ކުރި ފޭސްބުކް ޕޯސްޓެއްގައި ބުނީ އޭނާގެ އެއްބަނޑު މީހުން ކޮވިޑް-19 އަށް ފައްސިވި މީހުންގެ ތެރޭގައި ހިމެނޭ ކަމަށެވެ. އަދި ފައްސިވި މީހުންގެ ތެރޭގައި ކުޑަކުދިން ވެސް ހިމެނޭ ކަމަށް އޭނާ ބުންޏެވެ. ތަޖޫބެ އާންމުންގެ ކިބައިން އެދުނީ ހެޔޮ ދުއާކޮށް ދިނުމަށެވެ.\nތަޖޫބެގެ އާއިލާ އިން ކޮވިޑް-19 އަށް ފައްސިވި ސީދާ ކިތައް މީހުން ކަމެއް އޭނާ ނުބުނެއެވެ.\nއެކަމުގެ ތަފްސީލް ހޯދަން އޭނާ އަށް ގުޅުމުން ފޯނަށް ޖަވާބު ދީފައެއް ނުވެއެވެ.\nތަޖޫބެގެ އާއިލާގެ މީހަކު "ވަގުތަށް" ބުނީ ކޮވިޑް-19 ޖެހިފައި ވަނީ އާއިލާގެ 12 ވަރަކަށް މީހުންނަށް ކަމަށެވެ. އޭގެ ތެރޭގައި ހަތް ކުޑަ ކުދިން ހިމެނޭ ކަމަށް ވެސް އޭނާ ބުންޏެވެ. އޭނާ ބުނި ގޮތުގައި އެންމެ ފުރަތަމަ ފައްސިވީ ތަޖޫބެގެ އެއްބަނޑު މީހަކާ އޭނާގެ އަންހެން ދަރިފުޅެވެ.\nއޭގެ ފަހުން ކޮވިޑް-19 ގެ އަލާމާތްތައް އެ އާއިލާގެ މީހުންގެ ކިބައިން ފެންނާތީ ސުންކު (ސާމްޕަލް) ނެގުމަށް ފަހު ޓެސްޓު ކުރުމުން، ބާކީ ތިބި މީހުން ކޮވިޑް-19 އަށް ފައްސިވިކަން އެނގުނީ މިއަދު ކަމަށް ތަޖޫބެގެ އާއިލާގެ މެމްބަރަކު ބުންޏެވެ.\n" އެއްގޮތަކަށްވެސް ނޭނގެ އަދި އާއިލާ ތެރެއަށް މި ވަތް ގޮތެއް. ކުޑަކުދިން މީގެ ތެރޭގައި ގިނައީ،" އާއިލާގެ މެމްބަރު ބުންޏެވެ.\nސިފައިންގެ ޑްރާމާތަކުން އެންމެ ފުރަތަމަ ވިދާލި ތަޖޫބެއަކީ ރާއްޖޭގައި މިވަގުތު ހުރި އެންމެ ވަރުގަދަ އެއް ކޮމީޑިއަންއެވެ. މީގެކުރިން އޭނާ މުޅިން ވެސް ފެނިފައި ވަނީ ހެއްވާ އަދި މަޖާ ފިލްމުތަކުންނެވެ. އެކަމަކު، އޭނާ ދާދި ފަހުން ވަނީ "ރޭވުމުން" ނަމަކަށް ކިޔާ ފިލްމެއް ކުޅެފައެވެ. އެ ފިލްމުގައި އޭނާގެ ފަރާތުން ފެނުނީ ސީރިއަސް ރޯލެކެވެ. އޭނާ ކުޅުނު އެ ރޯލަށް ގިނަ ބައެއްގެ ތަރުހީބު ލިބިފައިވެއެވެ.\nރާއްޖޭގައި ކޮވިޑް-19 ގެ ނުރައްކަލާ ގުޅިގެން އަޅާފައިވާ ގިނަ ފިޔަވަޅުތަކަށް ބޮޑެތި ލުއިތަކެއް ދީ، އާންމު ހާލަތަކަށް ދިއުމަށް ތައްޔާރުވަމުން ދާއިރު، ބަލި ފެތުރޭ މިންވަރު ދަށްވެފައި އޮތުމަށްފަހު އަނެއްކާވެސް ފައްސިވާ މީހުންގެ އަދަދު އަންނަނީ އިތުރުވަމުންނެވެ.\nއެގޮތުން ބަލާނަމަ އިއްޔެ އެކަނި ވެސް ކޮވިޑް-19 އަށް 64 މީހަކު ފައްސިވިއެވެ. މިއީ ކޮވިޑް-19 އާއި ގުޅިގެން އަޅާފައިވާ ފުރަބަންދުގެ ފިޔަވަޅުތަކަށް ލުއިދިން ފަހުން މިހާތަނަށް އެއް ދުވަހެއްގައި އެންމެ ގިނަ ބަޔަކު ފައްސިވި ފަހަރެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު މިހާރު ރާއްޖެއިން ކޮވިޑް-19 އަށް ފައްސިވީ މީހުންގެ ތެރެއިން ބަލިން ރަނގަޅުނުވެ ތިބީ 361 މީހުންނެވެ. މި ބަލި ޖެހުނު މީހުންގެ އަދަދު މިހާރު ވަނީ 2،600 އަށް ވުރެ މައްޗަށް އަރައިފައެވެ.\nޖުލައި 11, 2020 14:54\nޔާﷲ ޝާޒް (ތަޖޫބޭ) ޢާއިލާއަށް އަވަސް ޝިފާ މިންވަރުކުރައްވާށި އާމީން\nޖުލައި 11, 2020 14:59\nޢާއިލާއަށް ބަލިގެންދާ މީހަކަށް އެކަކުވެސް ނުވަންވީ.\nޖުލައި 11, 2020 15:10\nތަޖޫބެގެ ވާހަކަ ޖަހާލަން ތިނޫން ގޮތެއް ނެތީ ތޯ ،ކޮވިޑް 19 ރާއްޖޭގަ އުޅޭކަމަައް ގަބޫލެއް ނުކުރަން\nޖުލައި 11, 2020 15:19\nއަވަސް ޝިފާއަކައް އެދެން\nޖުލައި 11, 2020 16:23\nޖުލައި 11, 2020 16:30\nމިމަހުގެ 17 ވަނަދުވަހާހަމަޔައް ފޮސްސިވާމީހުންގިނަވާނެ ކަމައް ބެލެވެނީ 17 ވަނަދުވަހު ބޮޑުޖަލްސާއެއް އޮތީމާ ބަޔަކައް ހަޖަމެނުވާނެ\nޖުލައި 11, 2020 16:44\nއެއްވެސް މަޖަލެއްނޫން އަންހެން ދުޅާ ރޯލު ކުޅޭތީ..!\nޔޫސޭ ވައްޓާލެވޭވަރު މީހެއް އަދި ނާދޭ..\nއަދި އަލީ ރަމީޒް ހާ ރީއްޗަ ލަވަކިޔާ މީހެއްވެސް މި ދިވެހި ރާއްޖެއިން ނުދެކެން.\nޖުލައި 11, 2020 17:17\nތަޖޫބެގެ ހިތާމައިގައި އަހަރެމެން ބައިވެރިވާވާހަކަ ދަޖޫބެއަށް ދަންނަވާލަން.\nޖުލައި 11, 2020 18:49\nޖުލައި 11, 2020 22:19


Vihan kulhudhuhfuhtah dhanikoh kandumahchah vihaifi – Iru\n16 ޖޫން 2021\nގެދޮރު އެޅުމަށް ރަށްރަށުގެ މީހުންނަށް ލޯނު ދޫކުރަނީ\nކޮވިޑްގެ 200 ވަނަ މަރު\nބަނޑޭރިކޮށި ސަރަހައްދު ތަރައްގީ ޕްލޭނެއް ހާމަކޮށްފި\nލަންކާއިން ކެމިކަލް ބޯޓުގެ ކެޕްޓަން ހައްޔަރު ކޮށްފި\nދުނިޔޭގެ އެންމެ ބޮޑު އާއިލާގެ ބައްޕަ މަރުވެއްޖެ\nޙައްޖުވެރިންނަށް ޒަމްޒަމް ފެން ބެހުމުގެ ޒިންމާ، ރޮބޮޓުންނާ ހަވާލުކޮށްފި\nރާއްޖެ އިޝްތިހާރުކުރުމަށް2މަސްދުވަހުގެ ތެރޭގައި 58 ހަރަކާތް\nސެލޫން ހުންގާ ފަރާތްތަކުގެ ހުރި ދަތި ތަކުގެ ވާހަކަ ރައީސް އާއި ހިއްސާ ކޮށްފި\nމިދިޔަމަހު ރާއްޖެއަށް މުދާ އެތެރެކުރި މިންވަރު ދެގުނައަށް އިތުރުވެއްޖެ\nރޭޕްގެ މައްސަލައިގައި ހައްޔަރުކުރި ޕާލް އަށް ކަފާލާތު ލިބިއްޖެ\nވިހަން ކުޅުދުއްފުއްޓަށް ދަނިކޮށް ކަނޑުމައްޗަށް ވިހައިފި\nސަމާ·2ޖޫން 2021\nހދ. ހަނިމާދޫ ސިއްހީ މަރުކަޒުން އިމަޖެންސީގައި އެ އަތޮޅު ކުޅުދުއްފުއްޓަށް ފޮނުވި މާބަނޑު މީހަކު ކަނޑުމައްޗަށް ވިހައިފި އެވެ.\nހަނިމާދޫ ސިއްހީ މަރުކަޒު ހިންގުމާ ހަވާލުވެވަޑައިގެން ހުންނެވި އެ މަރުކަޒުގެ ސީނިއާ ހެލްތު އޮފިސަރު ޒުބައިދާ އިބްރާހީމް ވިދާޅުވީ އެ މީހާ ސިއްހީ މަރުކަޒަށް ގެންދިޔައީ ބަނޑުގައި ރިއްސާތީ މިއަދު ހެނދުނު 5:20 ހާއިރު ކަމަށެވެ.\nއޭނާ ކުޅުދުއްފުށްޓަށް ފޮނުވާލީ ހަނިމާދޫގައި ހުރި މެޑިކަލް އޮފިސަރާއި ކުޅުދުއްފުށި ރީޖަނަލް ހޮސްޕިޓަލްގެ ގައިނޮކޮލޮޖިސްޓް ވާހަކަ ދެއްކުމަށް ފަހު ގައިނޮކޮލިޖިސްޓްގެ ލަފާގެ މަތިން ކަމަށެވެ. އޭނާ ވިދާޅުވީ ކުޅުދުއްފުށްޓަށް ފުރުން ކުޑަކޮށް ލަސްވީ ބަލިމީހާގެ އާއިލާއިން އެރަށަށް ދިއުމަށް ކޮންމެވެސް ވަރަކަށް ފަސް ޖެހުމުން ކަމަށެވެ.\nއޭނާ ކުޅުދުއްފުށްޓަށް ފޮނުވާލީ ހަނިމާދޫ ސިއްހީ މަރުކަޒުގެ ދެ ސިއްހީ އެހީތެރިޔަކާ އެކު އެވެ. އެނގިފައިވާ ގޮތުގައި އެ މީހާ ވިހާފައި ވަނީ ކުޅުދުއްފުށްޓާއި ވަރަށް ކައިރިވެފައި ވަނިކޮށް މިއަދު ހެނދުނު 7:10 ގައި ލޯންޗު ތެރެއަށެވެ.\n14 ޖޫން 2021\nކޮވިޑް ބަލީގައި މީހަކު ނިޔާވެއްޖެ\nއޭނާ އިތުރަށް ވިދާޅުވީ އެމީހާ އަށް ލިބިފައި ވަނީ ފިރިހެން ކުއްޖެއް ކަމަށާއި ދެމައިންގެ ހާލު ވެސް ރަނގަޅު ކަމަށެވެ.


Addu ga flying school hingan furusathu nudhin\nއައްޑޫގައި ފްލައިން ސްކޫލް ހިންގަން ފުރުސަތު ނުދިން\nއައްޑޫ ފްލައިން ސުކޫލުގެ ބޯޓުތަކެއް: އައްޑޫގައި ފްލައިން ސްކޫލް ހިންގާނެ ފުރުސަތު ނުދޭނެ ކަމަށް އައްޑޫ އެއާޕޯޓް ބޯޑުން ނިންމައިފައިވޭ\nއޭޝިއަން އެކަޑަމީ އޮފް އެއިރޯނޯޓިކްސް (އޭއޭއޭ) އެކު ހަދާފައިވާ އެއްބަސްވުން ހަމަވުމުން، އޭއޭއޭގެ އެސެޓް ގަނެފައިވާ ރާއްޖޭގެ އަމިއްލަ ކޮލެޖެއް ކަމަށްވާ، އެވިޑް ކޮލެޖްގެ އޭވިއޭޝަން ފެކަލްޓީ ހިންގަން ފުރުސަތު ނުދޭނެ ކަމަށް އައްޑޫ އެއާޕޯޓް ބޯޑުން އަންގާފައިވާ ކަމަށް ސްކޫލް އޮފް އޭވިއޭޝަން (އަސާ) އިން ބުނެފި އެވެ.\nއަސާގެ މަސައްކަތް ފަށަން މިވަގުތު ކުރާ މަސައްކަތުގެ ތަފްސީލުތަކެއް ހިމެނޭ ފެކްޓް ޝީޓެއް މިއަދު އެވިޑް ކޮލެޖުން އަވަސް އާ ހިއްސާކުރި އެވެ. އޭގައި އަސާއަށް ފުރުސަތު ނުދޭ ސަބަބު ބުނެފައެއް ނެތެވެ.\nއެ ފެކްޓް ޝީޓްގައިވާ ގޮތުން އޭވިއޭޝަން މާހިރުންގެ ލަފަޔާ އިރުޝާދާއެކު ކުރަންޖެހޭ ކަންކަމާއި އެހެނިހެން މަސައްކަތައް ޕްލޭން ކުރަމުން ގެންދެ އެވެ. އިސްކަން ދީގެން ކުރާ ކަމަކީ ފްލައިން ސްކޫލްގެ ދަރިވަރުންގެ ކިޔެވުން ވީއެންމެ އަވަހަކަށް ނިންމައި ދިނުމެވެ. އަސާ ހިންގަން ބޭނުން ވާނެ އިތުރު ފްލައިޓްތައް ހޯދަން މަޝްވަރާ ކުރާ ކަމަށާއި މި މަސައްކަތް ކުރިޔަށް ގެންދަން ސަރުކާރުގެ އެއްބާރުލުން ބޭނުންވާ ކަމަށް ވެސް ބުނެފައި ވެއެވެ.\nއައްޑޫގައި އޭއޭއޭ ހިންގަމުންދާ އިމާރާތް ހުސް ކުރަން އައްޑޫގެ އެއާޕޯޓްގެ ބޯޑުން ދީފައިވާ އެންމެ ފަހުގެ ތާރީހަކީ ޖުލައި މަހެވެ. އޭއޭއޭ ހިންގުމާ އެވިޑް ކޮލެޖުން ހަވާލުވުމާ ގުޅިގެން އެއާޕޯޓުގެ ބޯޑުގެ ނިންމުން ބަދަލުކޮށް ނޯޓިސް ކެންސަލް ކޮށްދޭން ވެސް އެވިޑުން ވަނީ އެދިފަ އެވެ.\nއެކަމާ ގުޅުވައި އައްޑޫ އެއާ ޕޯޓްގެ ބޯޑާއެކު ބައްދަލުވުމެއް ވެސް ބާއްވާފައި ވެއެވެ. ބޯޑުން ބުނީ އޭއޭއޭއެކު ހަދާފައިވާ އެގްރިމެންޓް ޖުލައި މަހުގެ ނިޔަލަށް ހަމަވުމުން މުއްދަތު އިތުރު ނުކޮށްދޭނެ ކަމަށެވެ.\nމިހާރު އޮތް ގޮތުން އެވިޑަށް އައްޑޫގައި ފްލައިން ސްކޫލް ނުހިންގޭނެ އެވެ. އައްޑޫގައި ފްލައިން ސްކޫލް ނުހިންގުނު ނަމަވެސް ރާއްޖޭގައި ފުރުސަތު އޮތް އެހެން ދިމާއެއްގައި އެކަން ކުރިއަށް ގެންދާނެ ކަމަށް ވެސް އެވިޑުން ބުންޏެވެ.\nއޭއޭއޭ އިން އައްޑޫގައި ހިންގި ފްލައިން ސްކޫލުގެ ހުރިހާ އެސެޓެއް އެވިޑް ކޮލެޖުން ގަނެ އެ ކޮލެޖުގެ އޭވިއޭޝަން ފެކަލްޓީ އިފްތިތާހު ކޮށްފައި ވަނީ މިމަހުގެ 24 ވަނަ ދުވަހު އެވެ. އަދި ނަން ވެސް އެވިޑް ސްކޫލް އޮފް އޭވިއޭޝަން (އަސާ) އަށް ބަދަލު ކުރި އެވެ.\nމޯޑިވްސް ސިވިލް އޭވިއޭޝަން އޮތޯރިޓީ އައިޝަތު ނަހުލާ ހަޔާ އެޑިއުކޭޝަން މިނިސްޓްރީ + ރީޖަނަލް އެއާޕޯޓްސް އައްޑޫ ފްލައިން ސްކޫލް\nފްލައިން ސްކޫލް އެވިޑް ކޮލެޖާ ހަވާލު ކުރަނީ\nފްލައިން ސުކޫލަށް އެޅިދާނެ ފިޔަވަޅު ސާފުކޮށް ދީފި\nއޭއޭއޭގެ ދަރިވަރަކަށް މަރުގެ ތުހުމަތު ކުރުމުން ކަންބޮޑުވެއްޖެ


Covid-19: WHO Ge Thahugeegu Team Wuhan Ah! - Vaguthu\nކޮވިޑް ފައްސި މައްޗަށް، ނުރައްކާ ކުޑައެއް ނޫން! - 16 ގަޑިއިރު ކުރިން\nކޮވިޑް-19: ސިއްހަތު ޖަމްއިއްޔާގެ ތަހުގީގު ޓީމު ވޫހާނަށް!\nކޮވިޑް-19 ފެތުރުމުގެ އަސްލު ހޯދުމުގެ ގޮތުން ދުނިޔޭގެ ސިއްހަތު ޖަމްއިއްޔާ (ޑަބްލިއުއެޗްއޯ)ގެ ތަހުގީގީ ޓީމެއް ވައިރަސް ފުރަތަމަ ފެތުރެން ފެށި ކަމަށް ބުނާ ޗައިނާގެ ވޫހާން ސިޓީއަށް ގޮސްފިއެވެ.\nޗައިނާގެ މީޑިއާތަކުން ރިޕޯޓް ކޮށްފައިވާ ގޮތުގައި އެ ޖަމިއްޔާގެ ބައެއް ބޭފުޅުން އެގައުމުގެ ބައިޝޯޒޯ މާރުކޭޓު ސަރަހައްދުގައި ހިނގާފައި އުޅޭ މަންޒަރު ވަނީ ފެނިފައެވެ. އެމީހުންގެ ކައިރީ އެގައުމުގެ ސަރުކާރުގެ ބައެއް ބޭފުޅުން ތިއްބެވި ކަމަށްވެސް ވަނީ ރިޕޯޓް ކޮށްފައެވެ.\nމި މާރުކޭޓަކީ ފުރަބަންދު (ލޮކްޑައުން) ގެ ތެރޭގައި މުޅި ވޫހާނަށް ކާ ތަކެތި ފޯރުކޮށްދީފައިވާ މާރުކޭޓެވެ.\nމީގެ ކުރިންވެސް އެ ޖަމްއިއްޔާއިން ވަނީ ވޫހާން އަށް ތަހުގީގީ ޓީމެއް ފޮނުވުމަށް މަސައްކަތް ކޮށްފައެވެ. އެ ޖަމްއިއްޔާއާއި ބެއިޖިންގެ 10 ސައިންސްވެރިން ވަނީ މި ތަހުގީގު ވަރަށް ފުރިހަމަކޮށް ދާނެ ކަމަށް އުއްމީދު ކޮށްފައެވެ.\nމި ޓީމުން ވަނީ ބަލި ފުރަތަމަ ފެތުރެން ފެށި ސަރަހައްދުގައި ހުރި ދެ ހޮސްޕިޓަލަކަށް ޒިޔާރަތްކޮށްފައެވެ. އަދި މިއުޒިއަމްތަކަށް ޒިޔާރަތް ކޮށްފައިވާއިރު، މިހާރު އެ ބޭފުޅުން އަންނަނީ އިތުރު މާރުކޭޓްތަކާއި ހޮސްޕިޓަލްތަކަށް ޒިޔާރަތް ކުރުމުގެ މަސައްކަތް ކުރަމުންނެވެ.\nޗައިނާގެ ވުހާން ސިޓީގެ ހޮސްޕިޓަލެއް\nގިނަ ބަޔަކު ގަބޫލު ކުރާ ގޮތުގައި އެގޮތަށް ދާ ސައިންސްވެރިންނަށް އަދި މި ބަލީގެ އަސްލަކީ ނުވަތަ ބަލި ފުރަތަމަ ފެތުރެން ފެށީ ކޮބައިތޯ ދެނެގަންނަން އުނދަގޫވާނެއެވެ.\nމިގޮތަށް މިކަން ކުރުމަށް ސިއްހަތު ޖަމްއިއްޔާއިން ނިންމި ނަމަވެސް ޗައިނާއިން ވަނީ އެމީހުންނަށް ކުރަމުން އަންނަ ތުހުމަތު ދޮގު ކޮށްފައެވެ. ޗައިނާއަށް ގިނަ ބަޔަކު ތުހުމަތު ކޮށްފައިވަނީ އެގައުމަކީ ކޮވިޑް-19 އަށް މީހަކު ފުރަތަމަ ފައްސިވި ގައުމަށްވެފައި، އޭނާ ފައްސިވެފައިވާކަން އެނގިފައިވަނީ ގިނަ އަދަދެއްގެ ޖަނަވާރުންގެ ވިޔަފާރި ކުރާ ސަރަހައްދަކުން ކަމަށްވާތީއެވެ.\nސިއްހަތު ޖަމްއިއްޔާގެ ބޭފުޅުން ދުރުވާ ހުރިހާ ތަނަކަށް ޗައިނާގެ އޮފިޝަލުން ވަޑައިގަންނަވާ\nކޮވިޑް-19ގެ ފުރަތަމަ ވޭދަނަ ޗައިނާއިން ފެނިފައިވަނީ 2019 ވަނަ އަހަރުގެ ފަހުކޮޅުގައެވެ.\nއޭގެ ފަހުން ދުވަހުން ދުވަހަށް އެގައުމުން ފައްސިވާ މީހުންގެ އަދަދު އިތުރުވެ، ގިނަ ގޮންޖެހުންތަކަކާއި އެގައުމުން ވަނީ ކުރިމަތިލާފައެވެ. އަދި ދުވަސްކޮޅެއް ނުވަނީސް އިތުރު ގައުމުތަކަށް ބަލި ފެތުރެން ފެށުމުން ދެން އެގައުމުން ވަނީ ބަލި ސީރިއަސް ކޮށް ނަގަން ފަށާފައެވެ.


Balinuve Murray dhamahahtamun ai record ah nimumeh | Mihaaru\nސިންސިނާޓީ މާސްޓާސް ފައިނަލުގައި ސިލިޗް އަތުން ބަލިވުމަށް ފަހު މަރޭ ކޯޓުމަތީގައި މާޔޫސްވެފައި.-- ފޮޓޯ: އޭއެފްޕީ\nބަލިނުވެ މަރޭ ދަމަހައްޓަމުން އައި ރެކޯޑަށް ނިމުމެއް\n22 އޯގަސްޓް 2016 - 14:06 1 comment\nސިންސިނާޓީ، ޔުނައިޓެޑް ސްޓޭޓްސް (އޮގަސްޓް 22) - މަޝްހޫރު ޓެނިސް ކުޅުންތެރިއާ އެންޑީ މަރޭ ބަލިނުވެ ދަމަހައްޓަމުން އައި ރެކޯޑަށް ނިމުން ގެނެސް ކްރޮއޭޝިއާގެ މަރިން ސިލިޗް ސިންސިނާޓީ މާސްޓާސް ޓެނިސް މުބާރާތް ކާމިޔާބު ކޮށްފި އެވެ.\nދުނިޔޭގެ ދެ ވަނައިގައި އޮތް މަރޭ ވަނީ ބަލިނުވެ 22 މެޗު ހަމަކޮށްފަ އެވެ. މިއީ އުމުރުން 29 އަހަރުގެ މަރޭ ޓެނިސް ކެރިއަރުގައި ބަލިނުވެ އެންމެ ގިނަ މެޗު ހަމަކުރި ފަހަރެވެ. އޭނާ ވަނީ މިދިޔަ ހަފްތާގައި އޮލިމްޕިކްސް ރަން މެޑަލް ދިފާއުކޮށްފަ އެވެ.\nއެއް ގަޑިއިރާއި 34 މިނިޓް ވަންދެން ކުރިއަށްދިޔަ ފައިނަލު މެޗުގައި މަރޭއާ ވާދަކޮށް ސިލިޗް ސެޓުތައް ގެންދިޔައީ 6-4 7-5 އިންނެވެ.\nސިންސިނާޓީ މާސްޓާސް ސެމީ ފައިނަލުގައި މިލޮސް ރައޮނިކް އަތުން މަރޭ މޮޅުވި މެޗަކީ މި އަހަރު އޭނާ ހޯދި 50 ވަނަ މޮޅެވެ. މަރޭ ވަނީ މީގެ ކުރިން ދެ ފަހަރެއްގެ މަތިން ސިންސިނާޓީ މާސްޓާސް ކާމިޔާބުކޮށްފަ އެވެ. އެއީ 2008 ވަނަ އަހަރާއި 2011 ވަނަ އަހަރެވެ.\n"މި އަހަރެން ވަރަށް ފަހުރުވެރިވާ ހަފްތާއެއް. އަހަރެން ބޭނުންވި ގޮތަކަށް ނޫން ފައިނަލުގައި މިވީ. އެކަމަކު މުބާރާތަށް އައިއިރު އަހަރެންގެ އެންމެ ބޮޑު ޓާގެޓަކީ ފައިނަލުގައި ވާދަކުރުން އެކަން ހާސިލްވެއްޖެ،" އިއްޔެގެ ފައިނަލަށް ފަހު މަރޭ ބުންޏެވެ.\nއިއްޔެގެ މެޗުގެ ކުރިން މަރޭ އެންމެ ފަހުން ބަލިވެފައިވަނީ ފްރެންޗް އޯޕަން ފައިނަލުގައި މިދިޔަ ޖޫން މަހު ދުނިޔޭގެ އެއް ވަނަ ނޮވަކް ޖޮކޮވިޗް އަތުންނެވެ. ސިންސިނާޓީ ފައިނަލަކީ މަރޭ އަތުން ފާއިތުވި 14 މެޗުގެ ތެރެއިން ތިން ވަނަ މޮޅެވެ.\nއިތުރު ލިޔުންތައް އޭންޑީ މުރޭ ސިންސިނެޓީ މާސްޓާސް


Covid-19: Rahrashugai rakkaatheri kamuge fiyavalhuthah varugadha koffi | Mihaaru\nކޮވިޑް-19: ރަށްރަށުގައި ރައްކާތެރިކަމުގެ ފިޔަވަޅުތައް ވަރުގަދަކޮށްފި\n20 އެޕްރީލް 2020 - 13:06\nމާލެއިން ކޮވިޑް-19 އެންމެ ފުރަތަމަ ފެނުމާއެކު މުޅި މާލެ ވަނީ ލޮކްޑައުންކޮށްފަ އެވެ. އަދި އަތޮޅު ތެރޭގައި ވެސް ކޮންމެހެން ޒަރޫރީ ބޭނުންތަކަށް ނޫނީ ރަށުން ބޭރަށް ދިއުން ވަނީ މަނާކޮށްފަ އެވެ. އަދި މާލޭން ބޭރުން މީހުން އުޅޭ ރަށަކަކުން ފެނުނު ފުރަތަމަ ކޭސް ހއ. އުލިގަމުން ފެނުމާ އެކު ރަށްރަށުގައި ވަނީ ރައްކާތެރިކަމުގެ ފިޔަވަޅުތައް ވަރުގަދަކޮށްފަ އެވެ.\nބައެއް ރަށްރަށުގައި މިހާރު ވަނީ ކެފޭ ރެސްޓޯރަންޓުތައް ވެސް ބަންދުކޮށްފަ އެވެ.\nށ. ފުނަދޫ ކައުންސިލްގެ ރައީސް "މިހާރު" އަށް ވިދާޅުވީ، ފިހާރަތައް ބަންދުކުރުމަށް ފަހު ޑެލިވަރީ ކުރާއިރު މުޅި ރަށް މިހާރު ހަތަރު ބަޔަކަށް ބަހާލައި ހަތަރު ސަރަހައްދުގެ މީހުންނަށް ބޭރަށް ނިކުމެވޭނެ ވަކި ގަޑިތަކެއް ކަނޑައަޅާފައިވާ ކަމަށެވެ. އަދި އެވަގުތުތަކުގައި ވެސް ނިކުމެވޭނީ ގެއަކުން އެންމެ މީހަކަށް ކަމަށާއި، ކޮންމެ ގެއަކަށް ވެސް ކާޑެއް ދީފައިވާނެ ކަމަށް ވިދާޅުވި އެވެ.\nމިގޮތަށް ނިންމާފައިވާ ބައެއް ރަށްރަށުގެ ތެރޭގައި ބ. އޭދަފުށި، އއ.ރަސްދޫ، ތ. ހިރިލލަންދޫ، ތ. ތިމަރަފުށި، ލާމު އަތޮޅުގެ ރަށްތައް އަދި ފުވައްމުލަށް ހިމެނެ އެވެ.\nބޯކޮށާ ތަންތަނާއި ސެލޫންތައް ވެސް ބައެއް ރަށްރަށުން ވަނީ ބަންދުކޮށްފަ އެވެ.\nވަކި ގަޑިއަކަށް ފަހު ބޭރަށް ނިކުމެ އުޅުން ވެސް ބައެއް ރަށްރަށުގައި މަނާކޮށްފައި ވާއިރު، އާންމުގޮތެއްގައި ހުރިހާ ރަށަކުން ވެސް އަންނަނީ މިކަމަށް ސަމާލުކަން ދެމުންނެވެ. އެގޮތުން ކޮންމެހެން ޒަރޫރީ ބޭނުމެއްގައި ނޫނީ ބޭރަށް ނިކުމެ ނުނިކުންނަން ކައުންސިލްތަކުން އަންނަނީ ބާރު އަޅަމުންނެވެ.\nމިކަމާ ގުޅިގެން ލޯކަލް ގަވަމަންޓް އޮތޯރިޓީ (އެލްޖީއޭ)ގެ ޑިރެކްޓަ ޖެނެރަލް އާދަމް ޝަރީފް "މިހާރު" އަށް ވިދާޅުވީ ކައުންސިލްތަކުން ރަށްރަށުގެ ރައްކާތެރިކަމަށް އަޅަމުން މިއަންނަ ފިޔަވަޅުތަކަކީ އެޗްޕީއޭގެ ވެސް ހުއްދައާ އެކު އަޅަމުން އަންނަ ފިޔަވަޅުތަކެއް ކަމަށެވެ. ވަކިވަކި ރަށްރަށުގައި ވަކި ގޮތްތަކެއް ކަނޑައަޅާފައި ނުވިޔަސް އެ ރަށެއްގެ ރައްކާތެރިކަމަށް އަޅަން ޖެހޭ ފިޔަވަޅުތައް އެޅުމުގެ ހުއްދަ ކައުންސިލްތަކަށް ދިނުމަކީ އެޗްޕީއޭގެ ވިސްނުން ކަމަށާއި އެކަމާ ގުޅިގެން މިހާރު މަޝްވަރާ ކުރަމުން އަންނަ ކަމަށެވެ.\nރާއްޖެ އިން މިހާރު ކޮވިޑް-19 ގެ 52 ކޭސް ފެނިފައިވާއިރު އޭގެ ތެރެއިން 32 ކޭސް އަކީ މާލެއިން ފެނުނު ކޭސްތަކެވެ.\nސިޓީ ކައުންސިލް އެލްޖީއޭ ހެލްތު ޕްރޮޓެކްޝަން އެޖެންސީ\nރަޝުމީހުން އަމިލަސަލާމަތް ހޯދާ...ބަޔަކު އަންނާނެ ކަމަކަށް ބަލާނެ ކަމެއް ނެއް...މާލެ އެއް ނެތް! ވައްސަލާން\nހޯރަފުށީ ކައުންސިލުން މިހާލަތުގައި އަޅަށްމުންދަނީ ވަރަށް ޒިންމާދާުރު ފިޔަވަޅު ތަކެއް ކަމުގައި ފާހަގަ ކޮށްލެވޭ. ރަށުގެ ހުރިހާ ރަށްއިތުންވެސް ކައުންސިލަށް އެއްބާރުލުންދީ ނަމޫނާ ދަށްކަށްވީ ވަގުތުމީ. އިބުރާހިމް ސާކިރު މެން ރެޔާދުވާލު ނުނިދާ ބިސްކޯދު ފެކެޓެއް ކައިލާގެން ރަށްއިތުންގެ ހައްގުގާ އެކުރާ މަސައްކަތައް އައްސަރިބަހާ ސާބަސް ދަށްނަވަން.\nދިވެހި ހުރިހާ ރައްޔިތުންނަށް އެނގެން އެބަޖެހޭ އައިސޮލޭޝަނަކީ ކޮބައިކަން / މޮނީޓަރގެ ހާލަތު / ކަރަންޓީނަކީ ކޮބައިކަން / އަދި އެމީހުންނާމެދު އުޅުން ބަހައްޓަންވީގޮތް. އެކަން ކިޔައިދިނުން އެދެން. ކިޔައިދިނުމުގައި އިހުމާލުވާނަމަ ކައުންސިލަރުން އަމިއްލައަށް އިސްވެ އެބަޖެހޭ ރައްޔިތުންނަށް އިރުޝާދު ދޭން. ޕޮސިޓިވް+ނެގެޓިވް+ބަންގްލަދޭސީ+ޔޫރަޕީ+ ކިޔަންވީ ވަގުތެއް ނޫންމީ. ރައްޔިތުންގެ ހިތުގައި ބިރުވެރިކަން ނުއުފެދޭގޮތަށް، ސާފުކޮށް ކިޔައިދެއްވާނީ. ހެޔޮނުވާނެ!\nކައުންސިލަރުން ހޭލުންތެރި ވަންޖެހޭ. އެކްޓިވިސްޓުންގެ ބަދަލުގައި ޤާބިލް މީހުން ހޮވަން ޖެހޭ.. ރަށްރަށުގައި އެއްވެސް އުދަޅަކަށް ނުވަދެވޭ ގޮތް ހަދަންޖެހޭ.. ކާޑު އަދި ބެހާއި އެފަދަ ކަންކަމަށް ހަމަ އެކަނި ކޯސްޓު ގާޑަށް އެކަނި ހުއްދަ ލިބިގެން ފަޅަށް ވަދެވޭގޮތަށް ހައްދަވާ. މާތްﷲ އަޅަމެން ބިކަމުން ސަލާމަތް ކުރައްވާށި.. #ގޭގައިތިއްބަވާ